hotchpotch/miracl-hf-unified huggingface dataset:
ปลาตะพัดพม่า
ปลาตะพัดพม่า หรือ ปลาตะพัดลายงู (; ) เป็นปลาน้ำจืดชนิดหนึ่ง ในวงศ์ปลาตะพัด (Osteoglossidae)
จัดเป็นปลาในวงศ์นี้ ชนิดใหม่ล่าสุดที่ได้รับการอนุกรมวิธาน โดยแยกออกมาจากปลาตะพัดหรือปลาอะโรวาน่าเอเชีย ("S. formosus") ทั่วไป โดยที่ปลาตะพัดพม่าจะมีรูปร่างคล้ายกับปลาตะพัดทั่วไป แต่มีลักษณะที่แตกต่างไปอย่างชัดเจน คือ มีลวดลายคล้ายกับลายขดของสมองหรือที่ในภาษาวงการปลาสวยงามเรียกว่า "ลายงู" ตั้งแต่บริเวณแผ่นปิดเหงือกไล่ไปตามตัวจนถึงหาง ยกเว้นบริเวณสันหลังเท่านั้นที่ไม่มี โดยลวดลายนี้จะสมบูรณ์และปรากฏเมื่อปลามีขนาดได้ราว 10 นิ้วเป็นต้นไป และจะชัดเจนที่สุดเมื่อปลามีขนาด 20 นิ้วขึ้นไป ขณะที่สีสันลำตัวจะเป็นสีเขียวหรือทองอ่อนเป็นสีพื้นเป็นหลัก แต่มีเหลือบสีฟ้าหรือสีนากสดใสชัดเจนตลอดทั้งตัว
เดิมที ปลาตะพัดพม่าถูกจัดเป็นชนิดเดียวกันกับปลาตะพัดหรือปลาอะโรวาน่าเอเชียทั่วไป แต่เป็นที่รู้จักครั้งแรกในปี พ.ศ. 2536 จากการเข้าไปสำรวจปลาของผู้เชี่ยวชาญชาวไทยในพื้นที่ป่าดิบบริเวณรอยต่อระหว่างประเทศไทยและพม่า บริเวณแม่น้ำตะนาวศรี ในเขตตะนาวศรีของพม่า จนกระทั่งในปี พ.ศ. 2537 ได้มีการเข้าไปสำรวจเพื่อจับปลาอย่างแท้จริง โดยได้ปลามาจำนวน 2 ตัว ที่บริเวณวังน้ำบนภูเขาที่เป็นสาขาของแม่น้ำตะนาวศรี แต่ปลาได้ตายลงขณะเดินทางกลับเพราะเส้นทางวิบากมาก แต่ได้มีการถ่ายรูปปลาทั้ง 2 ตัวนี้ไว้ และได้แพร่กระจายไปในหมู่นักเลี้ยงปลาในระดับสูงทั้งชาวไทยและชาวญี่ปุ่น ซึ่งในขณะนั้นปลาตะพัดพม่า ได้เป็นที่รู้จักในชื่อ "บลู อะโรวาน่า"
จนกระทั่งในปี พ.ศ. 2555 ดร.ไทสัน อาร์. โรเบิร์ตส์ นักมีนวิทยาชาวอเมริกันได้บรรยายคุณลักษณะของปลาตะพัดพม่าในทางวิทยาศาสตร์ โดยใช้ตัวอย่างต้นแบบ 2 ตัวอย่างซึ่งเป็นปลาที่ตายแล้วจากผู้ค้าปลาสวยงามที่เมืองมะริด และถูกฝากไว้ที่พิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ (อพวช.) จังหวัดปทุมธานี และมีคุณลักษณะดังเช่นที่ว่ามาในตอนต้น ซึ่งปลาตะพัดพม่านั้นมีถิ่นกำเนิดที่แม่น้ำตะนาวศรี และพบได้ในคลองละงู จังหวัดสตูล ในไทย และพบได้จนถึงทะเลสาบบางแห่งในตอนเหนือมาเลเซีย นอกจากนี้แล้วยังมีผู้ที่น่าเชื่ออ้างว่าพบเห็นบนเกาะภูเก็ตอีกด้วย โดยที่คำว่า "inscriptus" ที่ใช้เป็นชื่อวิทยาศาสตร์ มาจากคำว่า "inscribeb" เป็นภาษาละตินแปลว่า "จารึกไว้" อันหมายถึง ลวดลายบนตัวปลานั่นเอง
ปลาหมูฮ่องเต้
ปลาหมูฮ่องเต้ หรือ ปลาหมูกำพล (; ) เป็นปลาน้ำจืดชนิดหนึ่ง ในวงศ์ปลาหมู (Botiidae)
ปลาหมูฮ่องเต้มีสีพื้นผิวของลำตัวจะเป็นสีเหลืองคล้ายกับชุดของฮ่องเต้หรือจักรพรรดิจีนในสมัยโบราณ อันเป็นที่มาของชื่อ สลับลายคู่สีดำขนาดใหญ่ตลอดทั้งลำตัว มีขนาดโตเต็มที่ประมาณ 3 นิ้ว
จัดเป็นปลาที่มีสีสันและลวดลายสวยงามมาก จึงเป็นที่นิยมในการเลี้ยงเป็นปลาสวยงาม พบกระจายพันธุ์เฉพาะลุ่มแม่น้ำตะนาวศรีบริเวณชายแดนของไทยกับพม่า ในเขตตะนาวศรีของพม่าเท่านั้น เป็นปลาที่เพิ่งถูกค้นพบในปี พ.ศ. 2550 และถูกตั้งทั้งชื่อสามัญและชื่อวิทยาศาสตร์เพื่อเป็นเกียรติให้แก่ นายกำพล อุดมฤทธิรุจ นักธุรกิจด้านส่งออกปลาสวยงามชาวไทย
ปลาหมูฮ่องเต้ กลายเป็นปลาเศรษฐกิจที่มีความสำคัญสำหรับเศรษฐกิจท้องถิ่น เมื่อเป็นปลาที่มีความต้องการของการเลี้ยงเป็นปลาสวยงาม สร้างรายได้ให้แก่ชาวท้องถิ่นที่จับปลาชนิดนี้ส่งขาย และถูกเปิดตัวอย่างเป็นการครั้งแรกในงานประมงน้อมเกล้า ครั้งที่ 19 ที่ศูนย์ประชุมบางกอกคอนเวนชั่นเซ็นเตอร์ ศูนย์การค้าเซ็นทรัลลาดพร้าว เมื่อปีเดียวกันกับที่มีการค้นพบ
ลิ่นยักษ์
ลิ่นยักษ์ () เป็นลิ่นชนิดหนึ่ง มีถิ่นอาศัยในทวีปแอฟริกา กระจายพันธุ์ตามแนวเส้นศูนย์สูตรจากแอฟริกาตะวันตกถึงประเทศยูกันดา เป็นลิ่นขนาดใหญ่ที่สุดในวงศ์ลิ่น กินมดและปลวกเป็นอาหาร จัดจำแนกโดยโยฮันน์ คาร์ล วิลเฮล์ม อินลินเกอร์ (Johann Karl Wilhelm Illiger) ในปี ค.ศ. 1815
ลิ่นย้กษ์เป็นลิ่นขนาดใหญ่ที่สุด มวลโดยเฉลี่ยยังไม่มีการวัด แต่ตัวอย่างหนึ่งพบว่าหนัก 33 กก. ตัวผู้ใหญ่กว่าตัวเมีย ตัวผู้ยาวประมาณ 140 ซม. ตัวเมียยาวประมาณ 125 ซม. มีเกล็ดสีน้ำตาลถึงสีน้ำตาลแดงจากหัวถึงหาง เหมือนลิ่นชนิดอื่นในวงศ์ ลิ่นย้กษ์มีขนตา จมูกยาว หางหนา และกรงเล็บหน้าขนาดใหญ่
ลิ่นยักษ์กระจายพันธุ์ในประเทศยูกันดา, ประเทศแทนซาเนีย, และทางตะวันตกของประเทศเคนยา พบในภูมิประเทศแบบทุ่งหญ้าสะวันน่า ป่าฝน และป่าทั่วไป
รายนามสมุหราชองครักษ์ของไทย
สมุหราชองครักษ์ กำเนิดขึ้นในรัชสมัยพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ ๕ ซึ่งเดิมเรียกว่า "นายทหารรักษาพระองค์" โดยทรงพระกรุณาโปรดเกล้าฯ ให้ปฏิบัติหน้าที่รับใช้เบื้องพระยุคลบาท พิทักษ์รักษาความปลอดภัยแด่องค์พระบาทสมเด็จพระเจ้าอยู่หัว ในกาลต่อมาพระบาทสมเด็จพระจุลจอมเกล้าเจ้าอยู่หัว ทรงเล็งเห็นถึงความสำคัญและคุณประโยชน์ที่จะต้องมีราชองครักษ์ไว้ปฏิบัติราชการสนองพระเดชพระคุณโดยใกล้ชิด จึงทรงพระกรุณาโปรดเกล้าฯ ให้คัดเลือก นายทหารรักษาพระองค์มาจากกรมทหามหาดเล็กรักษาพระองค์และทรงพระราชทานนามนายทหารเหล่านี้ว่า "ราช-แอด-เดอ-แกมป์" จนกระทั่งในปี พ.ศ. ๒๔๓๔ ได้เปลี่ยนนามเป็น "ราชองครักษ์" เมื่อจำนวนราชองครักษ์เพิ่มมากขึ้น เพื่อให้เป็นระเบียบแบบแผนสืบไปจึงทรงพระกรุณาโปรดเกล้า ฯ ให้ตราพระราชบัญญัติราชองครักษ์ ร.ศ. ๑๑๗ ขึ้น เมื่อวันที่ ๑๑ เมษายน พ.ศ. ๒๔๔๑ ให้ตั้งราชองครักษ์เป็นกรมหนึ่ง ขึ้นอยู่ในกรมยุทธนาธิการ มีสมุหราชองครักษ์เป็นผู้รับผิดชอบราชองครักษ์ทั้งปวง
กิโล
กิโล () เป็นคำนำหน้าหน่วยในระบบเอสไอ แสดงถึงค่าพัน (10 หรือ 1,000) มีสัญลักษณ์คือ k
เจ้าไชยณรงค์ ณ เชียงใหม่
เจ้าไชยณรงค์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย เป็นบุตรของเจ้าไชยสงครามสมพมิตร ณ เชียงใหม่ และเป็นราชปทินัดดาในพระเจ้าช้างเผือกธรรมลังกา เจ้าผู้ครองนครเชียงใหม่ องค์ที่ 2 สายตระกูลเจ้าเจ็ดตน (ราชวงศ์ทิพย์จักราธิวงศ์)
เจ้าไชยณรงค์ ณ เชียงใหม่ เป็นเจ้านายฝ่ายเหนือที่ได้เข้าร่วมฟ้อนนำในกระบวนเครื่องพระขวัญของพระบาทสมเด็จพระเจ้าอยู่หัว ภูมิพลอดุลยเดช ในพิธีถวายพระขวัญเมื่อครั้งเสด็จพระราชดำเนินทรงเยี่ยมราษฎรในจังหวัดทางภาคเหนือ วันที่ 5 มีนาคม พ.ศ. 2501
เจ้าไชยณรงค์ เป็นโอรสพันตำรวจเอก เจ้าไชยสงครามสมพมิตร ณ เชียงใหม่ ผู้กำกับการตำรวจมณฑลพายัพ ซึ่งได้ชื่อว่าเป็นนายตำรวจมือปราบที่เหี้ยมหาญ มีวิชาคาถาอาคม และเป็นนายทหารคนสนิทใกล้ชิดกับเจ้าแก้วนวรัฐ กับหม่อมคำใส ณ เชียงใหม่
เจ้าไชยณรงค์ มีพี่น้องร่วมบิดา มารดา คือ
เจ้าไชยณรงค์ สมรสกับ นางอินเถา ณ เชียงใหม่ (สกุลเดิม ศิริพันธ์) บุตรีของนายอินสน ศิริพันธ์ เลขานุการส่วนตัวของเจ้าแก้วนวรัฐ มีบุตรธิดา 3 คน คนโตคือ นายจุลณรงค์ ณ เชียงใหม่ ธิดาอีก 2 คน เสียชีวิตตั้งแต่เยาว์วัย
เจ้าไชยณรงค์ เข้ารับการศึกษาที่โรงเรียนมหาดเล็กหลวง จังหวัดเชียงใหม่ (ตั้งอยู่บริเวณห้วยแก้ว) ต่อมาโรงเรียนปิดกิจการลง จึงต้องเข้าไปเรียนต่อที่โรงเรียนเซนต์คาเบรียล กรุงเทพฯ โดยอาศัยพักกับเจ้าเทพ บูรณพิมพ์ เข้าศึกษาด้วยทุนของรัชกาลที่ 7 หลังจากนั้นได้สอบเข้าศึกษาวิชาแพทย์ ที่จุฬาลงกรณ์มหาวิทยาลัย แต่เรียนได้เพียง 2 ปี จึงโอนย้ายมาเรียนวิชาวิศวกรรม และได้รับเลือกตั้งเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2480 และ พ.ศ. 2482 แต่ก็เรียนไม่จบ
เจ้าไชยณรงค์ ณ เชียงใหม่ เป็นเจ้าของกิจการร้านอาหารชื่อ "ร้านไชยณรงค์" ตั้งอยู่บริเวณอนุสาวรีย์ชัยสมรภูมิ ซึ่งเป็นสถานที่ในการจัดประชุมจัดตั้งสมาคมนิสิตเก่าจุฬาลงกรณ์มหาวิทยาลัย เมื่อปี พ.ศ. 2488 ต่อมาได้ประกอบธุรกิจโรงแรมชื่อว่า "โรงแรมไชยณรงค์"
เจ้าไชยณรงค์ ณ เชียงใหม่ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ โดยไม่ได้สังกัดพรรคการเมือง แต่ได้เข้าร่วมกิจกรรมกับพรรคของจอมพล ป.พิบูลสงคราม (พรรคเสรีมนังคศิลา) และเป็นนักการเมืองคนสนิทของจอมพล ป. ด้วย
เจ้าไชยณรงค์ ได้รับเลือกตั้งเป็นสมาชิกสภาผู้แทนราษฎร 2 สมัย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
Gamble Fish
Gamble Fish () เป็นมังงะจากประเทศญี่ปุ่น เขียนโดย ฮิโรมิ อาโอยามะ และวาดโดย คาสึโทชิ ยามาเนะ โดยซีรีส์ "Gamble Fish" ได้รับการตีพิมพ์อย่างต่อเนื่องใน "โชเน็นแชมเปี้ยนรายสัปดาห์" และในเดือนมกราคม ค.ศ. 2010 หนังสือทังโกบงฉบับจบในตอนได้รับการเปิดตัว ส่วนเล่มแรกของซีรีส์ได้รับการวางแผง ณ วันที่ 8 มิถุนายน ค.ศ. 2007 และเล่มสุดท้ายของซีรีส์ได้รับการวางแผง ณ วันที่ 8 กันยายน ค.ศ. 2010 รวมถึงเป็นหนึ่งในมังงะที่ได้รับความยนิยมและมียอดจำหน่ายสูงเรื่องหนึ่งของญี่ปุ่น
เนื้อเรื่องกล่าวถึงชายหนุ่มวัย 14 ปี ที่มีชื่อว่า ชิราซากิ โทมุ ผู้เป็นบุตรชายของ ชิราซากิ ยูเมอิจิโร่ ซึ่งโทมุได้เข้าศึกษาที่โรงเรียนชิชิโด และได้กลายเป็นบุคคลที่มีชื่อเสียงและอิทธิพลของโรงเรียนแห่งนี้ ต่อมาไม่นาน เขาได้รับการเปิดเผยว่าเป็นนักเรียนที่ไม่ธรรมดาคนหนึ่งของวงการพนันเมื่อเขาได้เผชิญกับ ชิชิโด มิกะ ซึ่งเป็นหลานสาวคนโปรดของคณบดี และโทมุยังพบกับเพื่อนร่วมชั้นใหม่อย่าง มิสึฮาระ รวมถึง คิมูระ นัทสึมิ ซึ่งเป็นนักเรียนชั้นปีหนึ่งของโรงเรียนและประกาศตนว่าเป็นไอดอลของสถาบันชิชิโด เมื่อเรื่องราวดำเนินต่อไป ความมืดมิดก็เริ่มเข้าครอบงำแทนแสงสว่าง เขาพบเงื่อนงำการหายตัวไปของผู้เป็นพ่อ และเริ่มสืบสาวติดตามเรื่อยมา
สิทธิบัตรยา
สิทธิบัตรยา () เป็นการคุ้มครองโดยกฎหมายให้แก่ ผู้ประดิษฐ์หรือคิดค้นทางด้านเวชภัณฑ์ หรือ เคมีภัณฑ์ ทั้งนี้หมายรวมถึง สูตรใหม่ ส่วนผสมใหม่ วิธีการใช้ใหม่ เนื่องจากยาหรือผลิตภัณฑ์ทางเคมีสามารถลอกเลียนแบบได้ง่ายโดยการวิเคราะห์ทางเคมี
ในประเทศไทยกฎหมายสิทธิบัตร เริ่มใช้บังคับใน พ.ศ. 2522 ให้ความคุ้มครองเฉพาะกระบวนการผลิต แต่ไม่ให้การคุ้มครองยาหรือสิ่งผสมของยาไว้
ปี พ.ศ. 2535 ได้มีการแก้กฎหมายสิทธิบัตรของไทยโดยถูกกดดันจากสหรัฐอเมริกาที่ต้องการให้ไทยคุ้มครองทรัพย์สินทางปัญหาอย่างเข้มงวด โดยเฉพาะเวชภัณฑ์ การกดดันมีหลายช่องทาง เช่น การขู่ตัดสิทธิพิเศษทางการค้า หรือ GSP จนกระทั่งรัฐบาลไทยในขณะนั้นต้องแก้กฎหมายสิทธิบัตรให้ความคุ้มครองไปถึงผลิตภัณฑ์ยา ขยายอายุสิทธิบัตรออกไปจาก 15 ปี เป็น 20 ปี ซึ่งนับเป็นการคุ้มครองเข้มงวดแบบล้ำหน้ากฎองค์การการค้าโลกออกไปกว่า 10 ปี ก่อนจะมีผลใช้บังคับตามข้อตกลงขององค์การค้าโลก
เนื่องจากการถือครองสิทธิบัตรยา ทำให้ผู้ถือสิทธิ์เรียกร้องค่าตอบแทนสูงจนทำให้ผู้ป่วยในบางกลุ่มไม่สามารถเข้าถึงยาได้ทางองค์การค้าโลกจึงได้ทำข้อตกลงให้การยกเว้นไว้ในกรณีจำเป็นตามข้อตกลงในปฏิญญาโดฮาของที่ประชุมองค์การค้าโลกมีใจความเกี่ยวกับการใช้สิทธิเหนือสิทธิบัตรยาว่า
ผลของข้อตกลงดังกล่าวทำให้ชาติสมาชิกองค์การค้าโลกสามารถผลิตหรือใช้ยาเพื่อประโยชน์ให้แก่ประชาชนของตนเอง หลายประเทศได้ดำเนินตามข้อตกลงนี้ เช่น แอฟริกาใต้ แซมเบีย ซิมบับเว กานา มาเลเซีย อินโดนีเซีย สวาซิแลนด์ สหรัฐอเมริกา ส่วนในประเทศไทยได้ประกาศใช้มาตรการดังกล่าวในสมัยรัฐบาลของพลเอก สุรยุทธ จุลานนท์ ครั้งนั้นรัฐบาลไทยประกาศใช้กับยารักษาโรคมะเร็งและโรคเอดส์ มาในสมัยรัฐบาลของนายสมัคร สุนทรเวช ได้ทำการยกเลิกการบังคับใช้สิทธิเหนือสิทธิบัตรในตัวยารักษามะเร็ง
ฟุตบอลชิงแชมป์แห่งชาติยุโรป 2012 กลุ่มบี
กลุ่มบี ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 9 มิถุนายน และสิ้นสุดในวันที่ 17 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้
โดยกลุ่มนี้ถูกเรียกว่า "Group of Death" หรือ "กลุ่มแห่งความตาย" ซึ่งทั้ง 4 ทีมมีอันดับฟีฟ่า ติดอันดับ 1 ใน 10 ของโลก เมื่อก่อนเริ่มการแข่งขันครั้งนี้ 
"ทุกนัดการแข่งขันจะเป็นเวลาในเขต ()"
เนสท์เล่
เนสท์เล่ () เป็นบริษัทที่ทำธุรกิจทางด้านโภชนาการและสุขภาพ ก่อตั้งเมื่อ ค.ศ. 1905 โดยการรวมตัวของบริษัท Anglo-Swiss Milk กับบริษัท Farine Lactée Henri Nestlé มีสำนักงานใหญ่ที่เมืองเวอแว (Vevey) ประเทศสวิตเซอร์แลนด์ ผลิตสินค้าประเภทอาหารหลายชนิด เช่น กาแฟ เครื่องดื่มช็อกโกแลต ชา นมผง ฯลฯ มีพนักงานทั้งหมดประมาณ 280,000 คน โรงงาน 449 แห่งใน 86 ประเทศทั่วโลก
ค.ศ.1866 อ็องรี แน็สเล (Henri Nestlé) ชาวสวิส ได้ก่อตั้งบริษัท Farine Lactée Henri Nestlé เพื่อผลิตและจำหน่ายผลิตภัณฑ์นมสำหรับเด็กที่มารดาไม่สามารถให้นมได้ ต่อมา ค.ศ. 1867 ชาลส์ เพจ (Charles Page) กงสุลสหรัฐอเมริกาในสวิตเซอร์แลนด์ และน้องชาย จอร์จ เพจ (George Page) สองพี่น้องชาวอเมริกัน ได้ร่วมกันก่อตั้งบริษัท Anglo-Swiss Milk ขึ้นที่สวิตเซอร์แลนด์ เพื่อผลิตและจำหน่ายเนยแข็งและอาหารสูตรสำหรับเด็ก ทั้งสองบริษัทกลายเป็นคู่แข่งทางการค้าที่แข่งกันขยายตลาดไปทั่วยุโรปและอเมริกา และได้ยุติการแข่งขันลงโดยได้รวมกันเป็นบริษัทเดียวใน ค.ศ. 1905 ภายใต้บริษัทชื่อ Nestle and Anglo-Swiss Condensed Milk บริษัทใหม่มีโรงงานอยู่ในสหรัฐอเมริกา สหราชอาณาจักร เยอรมนี และสเปน
ในช่วงสงครามโลกครั้งที่ 1 ได้เกิดความต้องสินค้าประเภทอาหารจำนวนมาก เนสท์เล่จึงได้เข้าไปซื้อโรงงานหลายแห่งในอเมริกาเพื่อรองรับความต้องการนมข้นหวานของประชาชนที่มาแทนที่นมสดที่กำลังหายากเกินไป ซึ่งเป็นไปตามสัญญากับรัฐบาลสวิตเซอร์แลนด์ ทำให้ยอดขายของบริษัทเพิ่มขึ้นอย่างก้าวกระโดด หลังสงครามยุติลง สินค้าประเภทนมสดกลับมาตอบสนองประชาชนได้อีกครั้ง ทำให้เนสท์เล่ที่เพิ่มกำลังการผลิตนมข้นหวานไปกว่า 2 เท่า ต้องประสบปัญหาหนี้สิน แต่ภายหลังได้รับความช่วยเหลือจากสถาบันการเงิน บวกกับแผนการตลาดใหม่ใน ค.ศ. 1920 ที่เริ่มมีการผลิตสินค้าประเภทช็อกโกแลตและเครื่องดื่มชนิดผง ทำให้เนสท์เล่กลับมาฟื้นตัวได้อีกครั้ง
ในสงครามโลกครั้งที่ 2 แม้ว่าสวิตเซอร์แลนด์จะวางตัวเป็นกลางในสงคราม แต่บริษัทต่าง ๆ รวมถึงเนสท์เล่ก็ยังได้รับผลกระทบ ผลกำไรของบริษัทตกต่ำลง เนสท์เล่ได้หันไปตั้งโรงงานในประเทศกำลังพัฒนาเพื่อลดต้นทุน และในที่สุดสงครามก็ส่งผลดีกับบริษัทอีกครั้งเมื่อสหรัฐอเมริกาประกาศเข้าร่วมในสงครามโลกครั้งที่ 2 ทางการอเมริกันได้ขอให้เนสท์เล่ผลิตเสบียงสำหรับทหารที่ไปรบในสงคราม ยอดขายของบริษัทจึงกลับมาเพิ่มขึ้นอย่างมาก นำด้วยผลิตภัณฑ์ใหม่คือ Nescafé ("กาแฟของเนสท์เล่") ที่กลายมาเป็นเครื่องดื่มยอดนิยมของทหารอเมริกันในยุโรปและแปซิฟิก เนสท์เล่มียอดขายทั้งหมด 125 ล้านดอลลาร์สหรัฐ (ในสมัยนั้น) ในระหว่าง ค.ศ. 1938-1945 ในปี ค.ศ. 1947 Nestlé and Anglo-Swiss Condensed Milk ได้เข้าซื้อบริษัท Fabrique de Produits Maggi S.A. (ซอสแม็กกี้) จากนั้นเปลี่ยนชื่อบริษัทของตนเองมาเป็น Nestlé Alimentana S.A. และเพิ่มการผลิตเต็มกำลังในโรงงานที่ออสเตรเลีย ค.ศ. 1977 ได้เปลี่ยนชื่อมาเป็น Nestlé ดังที่เป็นในปัจจุบันนี้
วอลเลย์บอลชายเอเชียนคัพ 2008
วอลเลย์บอลชายเอเชียนคัพ 2008 () เป็นการแข่งขันวอลเลย์บอลชายโดยทีมที่เข้าร่วมแข่งขันเป็นทีมที่ได้อันดับสูงสุด 8 ทีมแรกจากการแข่งขันวอลเลย์บอลชายชิงแชมป์เอเชีย 2007 จัดการแข่งขันระหว่างวันที่ 20-26 กันยายน ค.ศ. 2008 ที่ MCC Hall Convention Center The Mall จังหวัดนครราชสีมา ประเทศไทย
การแบ่งกลุ่มการแข่งขันอิงอันดับจากการแข่งขันวอลเลย์บอลชายชิงแชมป์เอเชีย 2007
นกกระจิบหญ้าท้องเหลือง
นกกระจิบหญ้าท้องเหลือง (Yellow-bellied Prinia) เป็นนกขนาดเล็กในวงศ์นกยอดข้าวและนกกระจิบหญ้า พบในอนุทวีปอินเดียและเอเชียตะวันออกเฉียงใต้ กระจายพันธุ์ในประเทศบรูไน, กัมพูชา, เขตบริหารพิเศษฮ่องกง, ประเทศอินเดีย, อินโดนีเซีย, ลาว, มาเลเซีย, พม่า, เนปาล, ปากีสถาน, สิงคโปร์, ไต้หวัน, ไทย, และเวียดนาม
นกกระจิบหญ้าท้องเหลืองเป็นนกขนาดเล็ก หัวสีเทามีแถบสีขาวบริเวณหัวตา ลำตัวด้านบนสีน้ำตาลอมเขียวเทา คอ และอกสีขาว ท้องและขนคลุมใต้โคนหางสีเหลือง หางยาวเรียงลดหลั่นกัน
นกกระจิบหญ้าสีน้ำตาล
นกกระจิบหญ้าสีน้ำตาล (Brown Prinia) เป็นนกในวงศ์นกยอดข้าวและนกกระจิบหญ้า พบในประเทศกัมพูชา, จีน, อินโดนีเซีย, ลาว, พม่า, ไต้หวัน, ไทย, และ เวียดนาม อาศัยในป่าแห้งแล้งในเขตร้อนและกึ่งเขตร้อน
นกกระจิบหญ้าสีน้ำตาลมีขนาดใหญ่กว่านกกระจิบหญ้าชนิดอื่น หางยาวไม่มีปลายสีขาว ลำตัวสีน้ำตาล ไม่มีคิ้วสีขาวหรือสีอ่อน หัว ท้ายทอย และหลังมีลายขีดสีเข้ม ปากสีน้ำตาลหรือสีเนื้อ ตัวผู้ขนชุดผสมพันธุ์มีปากสีดำ ขนลำตัวแกมสีเทา ลายสีเข้มจางลง ร้องดัง "จิ๋ว-จิ๋ว-จิ๋ว"
นกกระจิบหญ้าสีเรียบ
นกกระจิบหญ้าสีเรียบ (Plain Prinia หรือ White-browed Prinia หรือ Plain Wren-Warbler หรือ Brown Wren-Warbler) เป็นนกกระจิบขนาดเล็กในวงศ์นกยอดข้าวและนกกระจิบหญ้า เป็นนกประจำถิ่นที่พบจากประเทศปากีสถานและอินเดียถึงตอนใต้ของจีนและเอเชียตะวันออกเฉียงใต้ ก่อนหน้าถูกรวมอยู่กับ
นกกระจิบหญ้าสีข้างน้ำตาลอ่อน ("Prinia subflava" (Gmelin, 1789) ) นกประจำถิ่นในแอฟริกาตอนใต้ของทะเลทรายสะฮารา ปัจจุบันทั้งสองชนิดได้รับการพิจารณาว่าเป็นชนิดที่แยกออกจากกัน
นกกระจิบหญ้าสีเรียบมีคิ้วยาวสีขาวหรือขาวแกมเหลืองชัดเจน หัวและลำตัวด้านบนน้ำตาล ลำตัวด้านล่างขาวแกมน้ำตาลเหลือง ขนหางใหญ่กว่านกกระจิบหญ้าอกเทาและนกกระจิบหญ้าสีข้างแดง ปลายหางด้านล่างขลิบน้ำตาลเข้มและขาว ร้องดัง "จี๊ด-จี๊ด" ก้องดัง "จิ๊ด-จิด-จิด-จิด" หรือ "ที-ที-ที"
พบจากประเทศปากีสถานและอินเดียถึงตอนใต้ของจีนและเอเชียตะวันออกเฉียงใต้ อาศัยในทุ่งหญ้าพื้นที่ราบต่ำชุ่มน้ำ ป่าเปิด ป่าละเมาะ และสวนสาธารณะ
ฟุตบอลชิงแชมป์แห่งชาติยุโรป 2012 กลุ่มซี
กลุ่ม C ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 10 มิถุนายน และสิ้นสุดในวันที่ 18 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้
"ทุกนัดการแข่งขันจะเป็นเวลาในเขต ()"
ซุป
ซุป () คืออาหารที่ทำมาจากเนื้อสัตว์ ผัก (ส่วนมากจะใช้แคร์รอตและมันฝรั่ง) น้ำสต็อก น้ำผลไม้ และน้ำ แต่บางซุปก็มีการเติมเนย ไข่ ข้าว และแป้ง จะเสิร์ฟในอุณหภูมิที่ร้อน โดยซุปจะแบ่งเป็น 2 ประเภท คือ ซุปใสและซุปข้น
คาราเต้เฟียลาโกโฟซามา
คาราเต้เฟียลาโกโฟซามา () เป็นสถาบันฝึกสอนคาราเต้ในประเทศไอซ์แลนด์ ซึ่งทำการฝึกสอนในสังกัดคาราเต้สายโชโตกัน และดำเนินการมาอย่างยาวนานกว่า 20 ปี โดยทางสถาบันมีหลักสูตรที่หลากหลายสำหรับทุกเพศทุกวัย โดยแบ่งออกเป็นสามรุ่น ซึ่งได้แก่อายุ 6-9 ปี, 10-13 ปี และ 14 ปีขึ้นไป นอกจากนี้ยังมีค่ายพิเศษที่ทำการฝึกฝนอย่างน้อยสามครั้งในแต่ละช่วงฤดูหนาว
สถาบันคาราเต้เฟียลาโกโฟซามา ยังได้รับการสนับสนุนจากนายกเทศมนตรีของเรคยาวิก ซึ่งได้มีการเซ็นสัญญามอบทุนสนับสนุนโครงการดังกล่าว ด้วยเงินสนับสนุนที่ 15 ล้านโครนาไอซ์แลนด์
ระบบนิเวศทางทะเล
ระบบนิเวศทางทะเล () เป็นระบบนิเวศที่มีขนาดใหญ่ที่สุดในโลก ของระบบนิเวศในแหล่งน้ำทุกชนิด ซึ่งรู้จักกันดีในพื้นที่ มหาสมุทร, กลุ่มดินเค็ม และ เขตน้ำขึ้น-น้ำลง, ปากแม่น้ำ และ ทะเลสาบน้ำเค็ม, ป่าโกงกาง และ แนวปะการัง, ทะเลน้ำลึก และ สัตว์ทะเลหน้าดิน สามารถเทียบได้กับแหล่งน้ำจืด ซึ่งมีปริมาณเกลือเข้มข้นกว่า ระบบนิเวศทางทะเล ครอบคลุมพื้นที่ 3 ใน 4 ส่วนของโลก ซึ่งถือได้ว่าสิ่งมีชีวิตที่เป็นพืชได้สนับสนุนกันและกันกับสัตว์ ในทางกลับกันเราอาจจะมองเห็นห่วงโซ่อาหารได้หลากหลายอย่าง
ระบบนิเวศทางทะเล มีความสำคัญมากต่อสมดุลโดยรวมของนิเวศบนบก และในน้ำ, ตามที่ศูนย์วิจัยทรัยากรณ์โลก ได้ระะบุว่า เพียงบริเวณชายฝั่งทะเลเพียงอย่างเดียว มีปริมาณความหลากหลายทางชีวภาพสูงถึง 1 ใน 3 ส่วนของโลก (เช่น บึงเกลือ หญ้าทะเล ป่าชายเลน) จัดอยู่ในประเภทผู้ผลิตที่มีปริมาณมากที่สุดในภูมิภาค, ในระบบนิเวศทางทะเลอื่นๆ เช่น แนวปะการัง ก็ยังเป็นแหล่งที่อยู่ของสิ่งมีชีวิตอีกมากมาย
ดานาแอร์ เที่ยวบินที่ 992
ดานาแอร์ เที่ยวบินที่ 992 (9เจ-992) เป็นเที่ยวบินโดยสารภายในประเทศตามกำหนด ซึ่งดำเนินการโดย ดานาแอร์ สายการบินไนจีเรีย เมื่อวันที่ 6 มิถุนายน พ.ศ. 2555 อากาศยานเอ็มดี 83 บินจากท่าอากาศยานนานาชาติ Nnamdi Azikiwe เมืองอาบูจา ประเทศไนจีเรีย ไปยังท่าอากาศยานนานาชาติ เมอทารา มูฮาเหม็ด เมืองเรกอส ตกในสภาพอากาศท้องฟ้ามีเมฆมาก แต่ไม่มีฝนตก ผู้โดยสารทั้ง 147 คนบนเครื่อง ลูกเรือ 6 ราย เสียชีวิตทั้งหมด
แขวงบางมด (เขตจอมทอง)
แขวงบางมด เป็นท้องที่การปกครองระดับแขวงที่มีพื้นที่มากที่สุดในเขตจอมทอง กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย
แขวงบางมดมีอาณาเขตติดต่อกับเขตการปกครองข้างเคียงดังต่อไปนี้
ถนนสายหลักในพื้นที่แขวงบางมด ได้แก่
ส่วนถนนสายรองและทางลัด ได้แก่
อาภาภรณ์ พุทธปวน
นางสาวอาภาภรณ์ พุทธปวน อดีตสมาชิกสภาผู้แทนราษฎร จังหวัดลำพูน 2 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย
อาภาภรณ์ พุทธปวน เกิดเมื่อวันที่ 9 ธันวาคม พ.ศ. 2515 เป็นบุตรของนายศรีทร ใจใหญ่ กับนางอำพิน พุทธปวน จบการศึกษาระดับปริญญาตรี สาขาวิทยาศาสตร์ (ฟิสิกส์) จากมหาวิทยาลัยเชียงใหม่ เมื่อปี พ.ศ. 2536
อาภาภรณ์ พุทธปวน มีศักดิ์เป็นหลาน (น้า) ของ รศ.ดร.ชรินรัตน์ พุทธปวน อดีตสมาชิกสภาผู้แทนราษฎร จังหวัดเชียงใหม่
อาภาภรณ์ พุทธปวน เริ่มเข้าสู่การเมืองโดยการลงสมัครรับเลือกตั้งสมาชิกสภาผู้แทนราษฎร จังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งด้วยคะแนน 32,004 คะแนน ต่อมาได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในสังกัดพรรคไทยรักไทยเช่นเดิม และได้รับเลือกตั้งเป็นลำดับที่ 1 ของเขตเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ย้ายมาลงสมัครในสังกัดพรรคเพื่อแผ่นดิน แต่ไม่ได้รับเลือกตั้ง กระทั่งมีการเลือกตั้งซ่อมแทนนายอนุสรณ์ วงศ์วรรณ ก็ได้ลงสมัครรับเลือกตั้งอีกครั้ง แต่ได้รับคะแนนเป็นลำดับที่ 3 ได้คะแนน 17,041 คะแนน แพ้ให้นายขยัน วิพรหมชัย จากพรรคประชาธิปัตย์ ที่ได้คะแนน 102,785 คะแนน และนายเพชรวรรต วัฒนพงศ์ศิริกุล จากพรรคเพื่อไทย ที่ได้คะแนน 93,522 คะแนน
นางสาวอาภาภรณ์ เคยดำรงตำแหน่งทางการเมืองเป็น "ประจำสำนักนายกรัฐมนตรี" ในปี พ.ศ. 2552 ในรัฐบาลของนายอภิสิทธิ์ เวชชาชีวะ
รอยัลแคริบเบียนอินเตอร์เนชันแนล
รอยัลแคริบเบียนอินเตอร์เนชั่นแนล เป็นบริษัทเดินเรือสำราญสัญชาติอเมริกัน - นอร์เวย์ บริษัทลูกของรอยัลแคริบเบียนครูส มีสำนักงานอยู่ที่เมืองไมแอมี รัฐฟลอริดา สหรัฐอเมริกา มีเรือในสังกัดจำนวน 22 ลำ ครองสัดส่วนการตลาดของธุรกิจเดินเรือโดยสารโลก 17 % ตั้งแต่ปี ค.ศ. 1991 เป็นต้นมา เรือทุกลำของบริษัทจะมีชื่อต่อท้ายว่า "ออฟเดอะซีส์" ทุกลำ
นอกจากนี้บริษัทยังมีแบรนด์ย่อยกออกเป็น เซเลบริตี้ ครูส, อาซามารา ครูส, พูลแมนเตอร์, ครัวซิเย เดอ ฟรองก์
นกจมูกหลอดลาย
นกจมูกหลอดลาย (Streaked Shearwater) เป็นนกทะเลชนิดหนึ่ง ลำตัวยาวประมาณ 48 ซม. ช่วงปีกกว้าง 122 ซม. ลำตัวด้านบนสีน้ำตาล ด้านล่างและใต้ปีกสีขาวหรือขาวปนเทา ปีกแคบยาว กินปลาและหมึกเป็นอาหาร มักพบมันบินติดตามเรือประมงเพื่อกินปลา
ส่วนมากพบในมหาสมุทร แต่บางครั้งพบเลียบฝั่ง นกที่พบในมหาสมุทรแปซิฟิก จะทำรังวางไข่ในประเทศญี่ปุ่นและเกาะต่างๆนอกชายฝั่ง หลังฤดูผสมพันธุ์จะอพยพไปตอนใต้ของออสเตรเลีย มีรายงานว่าพบที่ชายฝั่งด้านตะวันตกของสหรัฐอเมริกา
วงศ์นกร่อนทะเล
นกร่อนทะเล () เป็นวงศ์ของนกทะเลที่หากินบนผิวน้ำในมหาสมุทรเขตร้อน ปัจจุบันจัดอยู่ในอันดับกระทุง (Pelecaniformes) (บ้างก็จัดให้อยู่ในอันดับของตัวเองต่างหาก คือ Phaethontiformes) ใช้ชื่อวงศ์ว่า Phaethontidae
ความสัมพันธุ์กับนกชนิดอื่นยังไม่เป็นที่แน่ชัด แต่พบว่ามันไม่มีญาติใกล้ชิดอื่นอีก มี 3 ชนิด สกุลเดียวเท่านั้น คือ "Phaethon"ชุดขนส่วนมากเป็นสีขาว มีขนหางยาว ขาและเท้าเล็ก
นกร่อนทะเลมีขนาดตั้งแต่ 76 เซนติเมตร ถึง 102 เซนติเมตร ช่วงปีกยาว 94 เซนติเมตร ถึง 112 เซนติเมตร ชุดขนส่วนใหญ่เป็นสีขาว มีขนตรงกลางหางยาว ทั้งสามชนิดต่างกันที่แต้มสีดำบนหน้า หลัง และปีก ปากใหญ่ แข็งแรง โค้งลงเล็กน้อย หัวใหญ่ คอสั้นหนา มีเท้าแบบพัดเต็ม (แผ่นพังผืดขึงติดต่อกันทั้ง 4 นิ้ว) ขาอยู่ด้านหลังไกลจากลำตัว ทำให้มันเดินไม่ได้ ดังนั้นการเคลื่อนที่บนบกมันทำได้เพียงดันตัวเองไปข้างหน้าด้วยเท้า
เสียงร้องของนกร่อนทะเลโดยทั่วไปจะดัง แหลม โหยหวน แต่แกรกกราก หรือเสียงแตก บ่อยครั้งที่ร้องเป็นชุดอย่างรวดเร็วเมื่อบินที่โคโลนี
วัดคลองวาฬ
วัดคลองวาฬ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ปัจจุบันตั้งอยู่ในตำบลคลองวาฬ อำเภอเมือง จังหวัดประจวบคีรีขันธ์ โดยมีพระเทพสิทธิวิมล (ละเอียด สุทนฺโต) เจ้าคณะจังหวัดประจวบคีรีขันธ์ เป็นเจ้าอาวาส
วัดคลองวาฬตั้งอยู่บนถนนประจวบ - คลองวาฬ หมู่ที่ 1 ตำบลคลองวาฬ อำเภอเมือง จังหวัดประจวบคีรีขันธ์ กินเนื้อที่ 57 ไร่ 3 งาน 30 ตารางวา โดยมีอาณาเขตจรดทางหลวงและที่ดินเอกชนทางทิศเหนือ จรดโรงเรียนบ้านคลองวาฬทางทิศใต้ จรดทางหลวงทางทิศตะวันออก และจรดทางสาธารณะทางทิศตะวันตก
วัดคลองวาฬ เริ่มสร้างในสมัยใดไม่มีหลักฐานปรากฏแน่ชัด แต่สันนิษฐานว่าสร้างมาก่อนที่จะเป็นเมืองคลองวาฬ เดิมทีวัดคลองวาฬไม่ได้ตั้งอยู่ในสถานที่ปัจจุบันนี้ แต่ได้ย้ายสถานที่ถึง 3 ครั้ง 3 แห่งก่อนที่จะมาตั้งอยู่ในที่ปัจจุบัน การหาหลักฐานที่แน่ชัดไม่ได้ก็คงเพราะเมืองคลองวาฬสมัยก่อนเป็นเมืองหน้าด่านที่ต้องรับศึกพม่าโดยตลอดทำให้การที่จะสร้างวัดให้มั่นคงถาวรเป็นไปได้ยาก แม้แต่จวนเจ้าเมืองก็ไม่ปรากฏหลักฐานแน่ชัดว่าอยู่ที่ใด ปัจจุบันวัดคลองวาฬอยู่ห่างจากเมืองประจวบคีรีขันธ์ไปทางทิศใต้ประมาณ 9 กิโลเมตร
มีพระประธานประจำอุโบสถ สร้างขึ้นในสมัยรัตนโกสินทร์ตอนต้น
พระหฤทัยของพระเยซู
ความศรัทธาต่อพระหฤทัยของพระเยซู () เป็นการอุทิศตนรูปแบบหนึ่งของคริสต์ศาสนิกชนโรมันคาทอลิกต่อพระหฤทัยของพระเยซู เพราะเชื่อว่าพระหฤทัยเป็นสัญลักษณ์ของความรักที่พระเจ้ามีต่อมนุษยชาติ
การอุทิศตนรูปแบบนี้พบทั้งในกลุ่มชาวโรมันคาทอลิก ชาวแองกลิคันไฮเชิร์ช และชาวลูเทอแรน โดยเน้นถึงการที่พระหฤทัยของพระเยซูได้ทรงเมตตากรุณาและทนทุกข์ทรมานเพื่อมวลมนุษย์ เชื่อกันว่ามีผู้อุทิศตนรูปแบบนี้มาตั้งแต่สมัยกลาง เพราะเป็นช่วงที่รหัสยลัทธิในศาสนาคริสต์กำลังเป็นที่นิยม แต่รูปแบบที่แพร่หลายในปัจจุบันถือว่ามาจากการเผยแพร่ของนักบุญมาร์เกอริต-มารี อาลาก็อก นักพรตหญิงคณะแม่พระเสด็จเยี่ยม ผู้ได้เห็นนิมิตพระเยซูมาสอนให้อุทิศตนต่อพระหฤทัยของพระองค์
ในคริสตจักรโรมันคาทอลิก พระหฤทัยของพระเยซูเป็นแนวความเชื่อที่ใกล้เคียงกับกิจการชดใช้ต่อพระเยซูคริสต์ สมเด็จพระสันตะปาปาปิอุสที่ 11 กล่าวไว้ในพระสมณสาสน์ "Miserentissimus Redemptor" ว่า ""เจตนามณ์ของการชดใช้บาปที่สำคัญที่สุดเป็นอันดับหนึ่งอยู่ที่คารวกิจต่อพระหฤทัยศักดิ์สิทธิ์ของพระเยซู"" แม้แต่บทภาวนาต่อพระพักตร์อันศักดิ์สิทธิ์ที่แพร่หลายในคริสตจักรก็อ้างอิงความศักดิ์สิทธิ์ของพระหฤทัยของพระเยซูเช่นกัน
ในงานศิลปะมักแสดงรูปพระหฤทัยของพระเยซูในรูปของหัวใจที่มีไฟลุกและมีรัศมีส่องสว่างออกมา มีมงกุฎหนามล้อม มีไม้กางเขนตั้งอยู่และพระโลหิตไหนออกมา บางรูปเป็นพระหฤทัยส่องสว่างออกมาจากพระอุระของพระเยซู โดยมีพระหัตถ์ที่มีรอยแผลชี้ไปที่พระหฤทัยนั้น บาดแผลและมงกฎหนามแสดงถึงการตรึงพระเยซูที่กางเขนจนสิ้นพระชนม์ ไฟและรัศมีแสดงถึงพลังความรักของพระเจ้า
ตามปฏิทินพิธีกรรมของคริสตจักรโรมันคาทอลิก วันสมโภชพระหฤทัยของพระเยซูเจ้าจะจัดขึ้นในวันที่ 19 หลังจากเทศกาลเพนเทคอสต์ เพนเทคอสต์ตรงกับวันอาทิตย์การสมโภชพระหฤทัยจึงตรงกับวันศุกร์เสมอ
ในประเทศไทยมีองค์การคาทอลิกหลายองค์การที่อุทิศตนต่อพระหฤทัยของพระเยซู ที่เป็นสถานศึกษา เช่น
ที่เป็นคณะนักบวชคาทอลิก เช่น
โยชิกิ ซาซาอิ
นายแพทย์โยชิกิ ซาซาอิ (; ค.ศ. 1962 – 5 สิงหาคม ค.ศ. 2014 ) เป็นนายแพทย์ชาวญี่ปุ่น เขาเป็นที่รู้จักในฐานะนักวิจัยทางพันธุกรรมในด้านเซลล์เส้นประสาท ประจำศูนย์ "ริเก็น" ในเครือศูนย์พัฒนาด้านชีววิทยา (CDB) ในประเทศญี่ปุ่น ซึ่งประสบความสำเร็จในการทำเซลล์เรตินาแบบสามมิติจากเซลล์ต้นกำเนิดตัวอ่อน และได้รับการรายงานในวารสารวิชาการที่มีชื่อว่า "เนเจอร์" ณ วันที่ 7 เมษายน ค.ศ. 2011 ซึ่งเป็นความสำเร็จครั้งแรกของโลก และนายแพทย์ซาซาอิได้กล่าวว่าจะนำมาใช้สำหรับเรตินาของมนุษย์ภายในระยะเวลา 2 ปี
วันที่ 7 เมษายน ค.ศ. 2011 "เนเจอร์" ได้รายงานสิ่งที่น่าสนใจต่อทั่วโลกถึงความสำเร็จในการทำให้จอตามองเห็นได้ด้วยเซลล์ต้นกำเนิดตัวอ่อน รวมถึงในวันที่ 14 มิถุนายน ค.ศ. 2012 ได้มีการรายงานว่า เขาและทีมได้พัฒนาวิธีการฟื้นการมองเห็นของบุคคลตาบอด ด้วยการใช้สเต็มเซลล์
คณะกรรมการตรวจสอบและค้นหาความจริงเพื่อการปรองดอง
คณะกรรมการตรวจสอบและค้นหาความจริงเพื่อการปรองดอง () หรือ คณะกรรมการตรวจสอบและค้นหาความจริง () เป็นคณะกรรมการซึ่งรัฐที่ตั้งตัวหลังจากความไม่สงบ สงครามกลางเมือง หรือระบอบเผด็จการ มักตั้งขึ้นให้มีหน้าที่ค้นหาและเปิดเผยการกระทำมิชอบของรัฐบาลในอดีต รวมตลอดถึงของเอกชนด้วยสุดแล้วแต่พฤติการณ์ ด้วยหมายจะให้คลี่คลายความขัดแย้งที่สั่งสมมาแต่อดีตนั้น คณะกรรมการทำนองนี้มีชื่อแตกต่างกันไป คณะกรรมการตรวจสอบและค้นหาความจริงเพื่อการปรองดองที่ประธานาธิบดีเนลสัน แมนเดลา กับอัครมุขนายกเดสมอนด์ ทูตู ตั้งขึ้นหลังจากกระแสถือผิวนั้นมีชื่อและนับถือกันเป็นที่สุดว่าเป็นแม่แบบแห่งคณะกรรมการตรวจสอบและค้นหาความจริง
บทบาทและอำนาจหน้าที่คณะกรรมการเหล่านั้นย่อมต่างกันไปขึ้นอยู่กับอาณัติที่ได้รับ ซึ่งโดยมากแล้วเป็นอาณัติแผ่นดินให้นำตัวผู้ละเมิดสิทธิมนุษยชนในอดีตมาเข้าสู่กระบวนการยุติธรรม คณะกรรมการอาจจัดทำรายงานรัฐบาลระบุข้อพิสูจน์หักล้างการแก้ประวัติศาสตร์ที่กระทำขึ้นในระบบก่อการร้ายของรัฐ ตลอดจนข้อพิสูจน์ความผิดอาญาอย่างอื่นและการใช้สิทธิมนุษยชนไปในทางมิชอบ แต่บางทีก็เป็นที่วิพากษ์วิจารณ์กันว่า ยินยอมให้ผู้กระทำความผิดลอยนวล ซ้ำยังสร้างความคุ้มกันให้แก่บรรดาผู้ใช้สิทธิมนุษยชนไปในทางมิชอบ เช่น ในกรณีประเทศอาร์เจนตินาหลังปี 2526 และประเทศชิลีหลังปี 2533 ที่ปล่อยผู้ใช้สิทธิมนุษยชนไปในทางมิชอบไปเสียเพราะคณะกรรมการตรวจสอบและค้นหาความจริงถูกเหล่าผู้มีอำนาจในฝ่ายทหารขู่ว่าจะยึดอำนาจเพื่อต่อต้านประชาธิปไตย ทั้งนี้ เพราะเหล่าทหารที่ยึดอำนาจมักคืนการปกครองให้แก่รัฐบาลพลเรือนโดยแลกกับความคุ้มกันมิให้ต้องถูกลงโทษจากการกระทำทั้งปวงในอดีต มีตัวอย่างในกฎหมาย "ตัดตอน" (Full Stop) ของประเทศอาร์เจนตินาที่ห้ามดำเนินคดีแก่เจ้าพนักงานในคณะทหารผู้ยึดอำนาจการปกครอง อันเป็นความคุ้มกันที่รัฐบาลพลเรือนจัดใส่พานให้ไว้ตามกฎหมาย
ในสังคมที่มีการถ่ายโอนอำนาจ ประเด็นซึ่งยากจะแก้ไขประการหนึ่งในเรื่องบทบาทของคณะกรรมการนั้นอยู่ที่ความสัมพันธ์ระหว่างคณะกรรมการกับการดำเนินคดีอาญา
ดรีมสตาร์เซิร์ช
ดรีมสตาร์เซิร์ช (Dream Star Search) เป็นเวทีการประกวดค้นหานักแสดงหน้าใหม่ของเมืองไทย จัดขึ้นครั้งแรกในปี 2550 โดย บริษัท สปีดวัน อาร์ทิส แมเนจเม้นท์ จำกัด ยุ้ย
จีรนันท์ มะโนแจ่ม และ อู๋ นวพล ภูวดล เป็นผู้ดูแลการจัดประกวด โดยถ่ายทอดการประกวดทางช่องเคเบิลทีวี ปี 2554 ได้ย้ายที่ทำการสถานที่จึงเปลี่ยนชื่อการประกวดเป็น เดอะสแควร์ ดรีมสตาร์ กติกาการแข่งขันยังคงคอนเซ็ปในรูปแบบ ดรีมสตาร์เซิร์ช
และปี 2015 ได้เปิดรับสมัครออดิชั่นแต่ละภาคเป็นครั้งแรก
คัดเลือกหนุ่ม-สาวทั่วประเทศให้เหลือผู้เข้าแข่งตามที่กำหนดไว้และผู้เข้าแข่งที่ผ่านเข้ารอบรองชนะเลิศสุดท้ายทั้งหมดต้องเก็บตัวเพื่อทำกิจกรรมและฝึกซ้อมการการแสดง-ปรับบุคลิกภาพเพื่อใช้ในการแข่งขันรอบชิงชนะเลิศเป็นเวลา 1 เดือนเต็ม ชนะเลิศ ปี 2007 
รองชนะเลิศ ปี 2007
ชนะเลิศสาขาการแสดง ได้แก่ 
ชนะเลิศสาขาการร้องเพลง ได้แก่
ชนะเลิศ ปี 2009 
รองชนะเลิศ ปี 2009
ชนะเลิศ ปี 2010 
รองชนะเลิศ ปี 2010
ชนะเลิศ ปี 2011 
รางวัลอื่นๆ ปี 2011 
ชนะเลิศ ปี 2014 
รางวัลอื่นๆ ปี 2014
ชนะเลิศ ปี 2015
รางวัลอื่นๆ ปี 2015
รายชื่อประเทศในภาษาต่าง ๆ (J–P)
รายชื่อประเทศในภาษาต่างๆ ประเทศส่วนใหญ่ของโลกมีชื่อเรียกที่แตกต่างกันไปในแต่ละภาษาที่แตกต่างกัน บางประเทศยังได้เกิดการเปลี่ยนแปลงชื่อด้วยเหตุผลทางการเมืองหรืออื่น ๆ บทความนี้พยายามที่จะให้ทางเลือกชื่อทั้งหมดที่รู้จักกันสำหรับทุกประเทศและรัฐอธิปไตย
บทความอื่นๆในหมวดหมู่นี้:
สมบัติทางกายภาพ
สมบัติทางกายภาพ () คือ ลักษณะการเปลี่ยนแปลงภายนอกที่สามารถสังเกตได้ด้วยตาเปล่าหรือโดยใช้เครื่องมือวัด สามารถบอกความหนัก-เบา กว้าง-ยาว ได้ มีคุณสมบัติที่ขึ้นอยู่กับปริมาณและเนื้อสารในวัตถุ
เป็นคุณสมบัติที่เปลี่ยนแปลงตามธรรมชาติไม่เกี่ยวข้องกับการเปลี่ยนแปลงทางเคมี
ภาษามองเกอร์
ภาษามองเกอร์ (Monguor language; ภาษาจีน: 土族语; พินยิน: Tǔzúyǔ;) เป็นกลุ่มภาษามองโกล มีหลายสำเนียง พูดโดยชาวมองเกอร์ มีระบบการเขียนที่พัฒนามาตั้งแต่พุทธศตวรรษที่ 25 แต่ปัจจุบันใช้น้อย ภาษานี้แบ่งได้เป็นสองภาษาคือภาษามองคุล (Mongghul) ในเขตปกครองตนเองฮูซูและตู (Huzhu Tu Autonomous County) ซึ่งได้รับอิทธิพลจากภาษาทิเบต และภาษามังเคอร์ (Mangghuer) ในเขตปกครองตนเองมิเญ ฮุยและตู (Minhe Hui and Tu Autonomous County) ซึ่งได้รับอิทธิพลจากภาษาจีน
โปรวินเชียลลีก ฤดูกาล 2550
แซต แชมเปี้ยนชิพ 2550หรือโปรวินเชียลลีก 2550 จัดการแข่งขันโดยการกีฬาแห่งประเทศไทยและกระทรวงการท่องเที่ยวและกีฬา ทั้งหมด 5 ภาค มีดังนี้ "ภาค 1" ระหว่างวันที่ 18-29 มิ.ย.2550 ที่ จ.ระยอง, "ภาค 2" ระหว่างวันที่ 1-12 ก.ค.2550 ที่ จ.พระนครศรีอยุธยา, "ภาค 3" ระหว่าง วันที่ 17-28 พ.ค.2550 ที่ จ.ชัยภูมิ, "ภาค 4" ระหว่างวันที่ 5-16 มิ.ย.2550 ที่ จ.กระบี่, "ภาค 5" ระหว่างวันที่ 13-23 ก.ค.2550 ที่ จ.เพชรบูรณ์ โยรอบสุดท้ายระหว่างวันที่ 5-13 ก.ย.2550 ที่ จ.สงขลา เพื่อหาทีมเลื่อนชั้นสู่ ไทยลีกดิวิชัน 2 "แก้ไขล่าสุด วันพุธที่ 13 กันยายน 2550"
"แก้ไขล่าสุด วันพุธที่ 13 กันยายน 2550"
โรมานซ์คาร์
โรมานซ์คาร์ () เป็นขบวนรถไฟด่วนพิเศษของบริษัทรถไฟฟ้าโอะดะเกียว ให้บริการในเส้นทางด้านทิศตะวันตกเฉียงใต้ของกรุงโตเกียว สู่เมืองท่องเที่ยวอย่างฮะโกะเนะและโกะเท็มบะ และเมืองชายหาดอย่างนุมะซุและเอะโนะชิมะ เริ่มให้บริการครั้งแรกในปี ค.ศ. 1957 โดยรถไฟ 3000 ซีรีส์ เอสอี สามารถทำลายสถิติโลก ทำความเร็วได้สูงสุดถึง 145 กิโลเมตร/ชั่วโมง ในประเภทรถไฟรางแคบ
มานุษยรูปนิยม
มานุษยรูปนิยม () หรือ บุคคลวัต หรือ บุคลาธิษฐาน () คือ การเอาลักษณะของมนุษย์ไปใช้กับสิ่งที่ไม่ใช่มนุษย์ เช่น สัตว์ สิ่งไม่มีชีวิต ปรากฏการณ์ องค์การ รวมถึงวิญญาณและเทวดา คำภาษาอังกฤษบัญญัติขึ้นช่วง ค.ศ. 1700-1709 ตัวอย่างของมานุษยรูปนิยม เช่น การวาดภาพสัตว์ พืช พลังธรรมชาติ เช่น ลม ฝน ดวงอาทิตย์ ให้มีอารมณ์ แรงจูงใจ คิดเป็นเหตุผล หรือสนทนากันได้อย่างมนุษย์ คำว่า Anthropomorphism เป็นคำสมาสในภาษากรีก ἄνθρωπος (ánthrōpos) แปลว่า "มนุษย์" และ μορφή (morphē) แปลว่า "รูป"
ตามหลักเทคนิคทางวรรณกรรม แนวคิดมานุษยรูปนิยมมักปรากฏในงานศิลป์และตำนานต่าง ๆ ในหลาย ๆ วัฒนธรรมมักมีนิทานที่กล่าวถึงสัตว์ที่มีพฤติกรรมอย่างมนุษย์ เช่น ยืนได้ แต่ศาสตร์ตะวันตกแบบสัญนิยมไม่มีแนวคิดเช่นนี้ แต่เน้นทัศนะแบบมานุษยประมาณนิยมที่ถือเอามนุษย์เป็นศูนย์กลาง เพราะถือว่าไม่ว่าสัตว์ พืช สิ่งของ ก็ไม่มีสิ่งเสมอเหมือนมนุษย์ เพราะสิ่งเหล่านี้ไม่มีจิตวิญญาณ ไม่มีวิญญาณอมตะ และความตระหนักในตน
แมยิสเตร็ด
แมยิสเตร็ด หรือทับศัพท์อย่างปัจจุบันได้ว่า แมจิสเตรต () เป็นชื่อตำแหน่งข้าราชการประเภทหนึ่ง
ในสมัยโบราณ เช่น ในครั้งโรมันโบราณและจักรวรรดิจีน เป็นข้าราชการชั้นผู้ใหญ่ซึ่งมีอำนาจหน้าที่ทั้งในทางบริหารและตุลาการ
ในปัจจุบัน หมายถึง ตุลาการ โดยเฉพาะตุลาการศาลแขวง (Justice of the Peace) ตามระบบกฎหมายฝ่ายซีวิลลอว์ หรือเจ้าพนักงานฝ่ายปกครองซึ่งมีอำนาจหน้าที่จำกัด ตามระบบกฎหมายฝ่ายคอมมอนลอว์ และในความหมายทั่วไป เป็นไวพจน์ของคำว่า "ตุลาการ" ในภาษาอังกฤษ
คำ "แมยิสเตร็ด" ในภาษาอังกฤษนั้นมาจากคำ "magistrat" ในภาษาอังกฤษสมัยกลางราว ค.ศ. 1374 หมายความว่า ข้าราชการพลเรือนซึ่งมีหน้าที่บังคับใช้กฎหมาย คำ "magistrat" นั้นรับมาจากคำภาษาฝรั่งเศสเก่าว่า "magistrat" และ คำภาษาละตินว่า "magistratus" ซึ่งมาจากคำ "magister" (แปลว่า ใต้เท้า หรือผู้เป็นใหญ่) อันมีรากศัพท์ว่า "magnus" (ยิ่งใหญ่) ตามลำดับ
สโมสรฟุตบอลปลวกแดง ยูไนเต็ด
สโมสรฟุตบอลปลวกแดง ยูไนเต็ด เป็นสโมสรฟุตบอลอาชีพในประเทศไทย มีสำนักงานใหญ่ตั้งอยู่ที่ตำบลปลวกแดง อำเภอปลวกแดง จังหวัดระยอง ปัจจุบันลงแข่งขันในระดับไทยลีก 4
ปี พ.ศ. 2555 สโมสรฟุตบอลระยอง ยูไนเต็ด ได้ทำการซื้อสิทธิ์ขาดในการบริหารสโมสรต่อจาก สโมสรฟุตบอลปราจีนบุรี (ปราจีนบุรี เอฟซี) เพื่อลงแข่งขันในลีกภูมิภาค ดิวิชัน 2 ฤดูกาล 2555 (โซน กรุงเทพและปริมณฑล)
ภายหลังจากที่สโมสรได้รับสิทธิในการบริหารทีม ได้แต่งตั้งให้ ประภาร นาคพงษ์ เป็นผู้ฝึกสอนคนแรก โดยในช่วงแรกสโมสรยังคงลงแข่งขันภายใต้ชื่อปราจีนบุรี เอฟซี ต่อมาในเดือนมีนาคม พ.ศ. 2555 ทางสโมสรได้ยื่นเรื่องต่อฝ่ายจัดการแข่งขันลีกภูมิภาค ดิวิชัน 2 ขอเปลี่ยนชื่อจากสโมสรจากเดิม ปราจีนบุรี เอฟซี เป็นสโมสรใหม่ ระยอง ยูไนเต็ด
วันที่ 18 พฤษภาคม 2555 คณะกรรมการจัดการแข่งขัน มีมติความเห็นชอบในการเปลี่ยนชื่อสโมสรจาก ปราจีนบุรี เอฟซี เป็น สโมสรฟุตบอลระยอง ยูไนเต็ด และลงแข่งขันภายใต้ชื่อระยอง ยูไนเต็ด นับแต่นั้นมา โดยในฤดูกาลแรกสโมสรสามารถคว้าตำแหน่งรองแชมป์ ในโซนกรุงเทพและปริมณฑลได้สำเร็จ ทำให้ได้ไปแข่งขันในรอบแชมเปียนส์ลีก ก่อนจะได้อันดับ 2 ของกลุ่ม A พร้อมกับเลื่อนชั้นสู่ไทยลีกดิวิชั่น 1
ในการแข่งขันไทยลีกดิวิชัน 1 2556 สโมสรมีผลงานย่ำแย่ เมื่อชนะในลีกเพียงแค่ 6 นัด ตลอดทั้งฤดูกาล และแพ้ถึง 19 นัด (โดยในจำนวนนี้เป็นการแพ้รวดถึง 7 นัดติดต่อกัน) ทำให้ได้อันดับสุดท้ายของตารางคะแนน และตกชั้นกลับไปเล่นในดิวิชั่น 2
ปี พ.ศ. 2557 หลังจากตกชั้นลงมาจากไทยลีก ดิวิชัน 1 นายชัยยงค์ คูเพ็ญวิจิตตระการ นายกเทศมนตรี เทศบาลตำบลบ้านปลวกแดง ซึ่งเคยเป็นอดีตรองประธานสโมสรของ "สโมสรฟุตบอลปลวกแดง" ได้เข้ามาเป็นผู้บริหารคนใหม่ของสโมสร และเปลี่ยนชื่อสโมสรเป็น ปลวกแดง ระยอง ยูไนเต็ด โดยต้องลงเล่นในลีกภูมิภาค ดิวิชัน 2 โซนกรุงเทพและภาคกลาง
การแข่งขันในโซนกรุงเทพและภาคกลาง สโมสรได้อันดับที่ 13 ในฤดูกาล 2557 และได้อันดับที่ 10 ในฤดูกาล 2558
หลังจากจบฤดูกาล 2561 ปลวกแดง ระยอง ยูไนเต็ดได้ย้ายสนามเหย้าจากสนามกีฬากลางจังหวัดระยองมาใช้ซีเคสเตเดียมในอำเภอปลวกแดงเพื่อแข่งขันในฤดูกาล 2562 และเปลี่ยนชื่อจากปลวกแดง ระยอง ยูไนเต็ดเป็นปลวกแดง ยูไนเต็ด
ณ วันที่ 7 มิถุนายน พ.ศ. 2555
ห้องนั่งเล่น
ห้องนั่งเล่น () หรือ ห้องรับแขก เป็นห้องที่เป็นจุดศูนย์กลางของบ้านในแง่ของการใช้งานต่าง ๆ ห้องรับแขกนั้นจะประกอบไปด้วยโซฟา เก้าอี้ โทรทัศน์ ชั้นวางหนังสือ เตาผิง หรือเฟอร์นิเจอร์อื่น ๆ
Living room คำคำนี้ได้มาจากคำว่า Parlour ที่แปลว่าห้องนั่งเล่น โดยย้อนกลับไปเมื่อศตวรรษที่ 19 โดยเป็นห้องที่ไว้สำหรับไว้ทุกข์ของคนที่เสียชีวิต โดยให้ความหมายตรงตัวว่า ห้องไว้ทุกข์ (Mourning room)
เมารีซีโอ ฟูเนส
การ์โลส เมารีซีโอ ฟูเนส การ์ตาเคนา () เกิดวันที่ 18 ตุลาคม ค.ศ. 1959 เป็นประธานาธิบดีแห่งประเทศเอลซัลวาดอร์ เขาเป็นผู้ชนะการเลือกตั้งประธานาธิบดี ค.ศ. 2009 ในฐานะผู้สมัครฝ่ายซ้ายของพรรคการเมืองกองกำลังปลดปล่อยแห่งชาติ FMLN (the Farabundo Marti National Liberation Front) และเริ่มเข้ารับตำแหน่ง ณ วันที่ 1 มิถุนายน ค.ศ. 2009
ฟูเนสเกิดในซันซัลวาดอร์ เขาสมรสกับ ดร.วังดา ปิกนาดู ผู้ซึ่งมีส่วนร่วมในพรรคแรงงานในประเทศบราซิล พวกเขามีบุตรด้วยกันหนึ่งคนชื่อ กาเบรียล ทั้งนี้ ฟูเนสได้รับประกาศนียบัตรโรงเรียนมัธยม (Bachillerato) จากโรงเรียนเอซเตร์นาโดซันโคเซ และเข้าศึกษาต่อที่มหาวิทยาลัยอเมริกากลาง "โคเซ ซีเมออน กาญัส" (UCA) แต่ไม่สำเร็จการศึกษา
บิดาของฟูเนสถูกสังหารในช่วงที่เกิดสงครามกลางเมืองเอลซัลวาดอร์ และบุตรคนโตของเขา อาเลคันโดร ฟูเนส เบลัสโก ซึ่งมีอายุ 27 ปี เสียชีวิตจากการถูกโจมตีในกรุงปารีส ประเทศฝรั่งเศส ในช่วงที่เขากำลังเรียนการถ่ายภาพ
สาวดุ้น
สาวดุ้น (; "ทวิรูป") เป็นชื่อเรียกรูปแบบการ์ตูนญี่ปุ่น (อะนิเมะและมังงะ) ที่มีตัวละครเป็นกะเทย (hermaphrodite) หรือผู้มีบุคลิกภาพทั้งชายทั้งหญิง (androgyny) โดยมักปรากฏรูปเป็นสตรีเพศมีองคชาต
ชาวไทยในอินเดีย
ชาวไทยในอินเดีย คือกลุ่มของประชาชนที่เป็นนักเรียนนักศึกษาและคนทำงานในอินเดีย ที่มาจากประเทศไทย
มีชาวไทยอยู่ประมาณ 60 คนพักอาศัยและทำงานในรัฐกัว โดยมากอยู่ในเมืองพานาจิ และมาร์เกา โดยงานที่ทำมักเป็นงานนวดแผนไทย ร้านเสริมสวยและเชฟในโรงแรมห้าดาว เช่น ทัชฮอลิเดย์วิลเลจ และฮอลิเดย์อินน์ นอกจากนี้ยังมีชาวไทยอยู่อีกราว 50 - 60 คนอาศัยอยู่ในมุมไบ
มีนักศึกษาไทยอยู่ราว 7,000 คนศึกษาในวิทยาลัยและมหาวิทยาลัยหลายแห่งของอินเดีย โดยมีสาเหตุมาจากความพอใจในระบบการศึกษาของอินเดียที่มีคุณภาพแต่มีราคาถูกกว่า โดยมากนักศึกษาไทยจะมาศึกษาต่อทางด้านมนุษยศาสตร์และวิศวกรรมศาสตร์
ไทเกอร์คัพ 2004
อาเซียนฟุตบอลแชมเปียนชิพ หรือภายใต้ชื่อของ ไทเกอร์คัพ ตามผู้สนับสนุน โดยครั้งนี้ประเทศเวียดนามและมาเลเซีย เป็นเจ้าภาพร่วมกัน เริ่มการแข่งขันตั้งแต่วัน 7 ธันวาคม พ.ศ. 2547 - 16 มกราคม พ.ศ. 2548 โดยมีประเทศเข้าร่วมการแข่งขันทั้งหมด 10 ประเทศ
"Singapore win 8–5 on aggregate"
"Indonesia win 5–3 on aggregate"
"Singapore win 5–2 on aggregate"
กองทัพอียิปต์
กองทัพอียิปต์ เป็นกองทัพใหญ่สุดในทวีปแอฟริกา ตะวันออกกลาง และใหญ่เป็นอันดับ 10 ของโลก ประกอบด้วยกองทัพบก กองทัพเรือ กองทัพอากาศและกองบัญชาการป้องกันทางอากาศ
นอกจากนี้ อียิปต์ยังมีกำลังกึ่งทหารขนาดใหญ่ กำลังความมั่นคงกลางอยู่ในความควบคุมของกระทรวงมหาดไทย กำลังพิทักษ์ชายแดนอียิปต์และกำลังพิทักษ์ชาติอียิปต์อยู่ในความควบคุมของกระทรวงกลาโหม
สายหลักรูโมอิ
รถไฟฮกไกโดสายหลักรูโมอิ () เป็นเส้นทางรถไฟในจังหวัดฮกไกโด ดำเนินงานโดย JR ฮกไกโด
สัญลักษณ์อธิบายการจอด: ●= ทุกขบวนแวะจอด, ◆= ขาขึ้นและลงบางขบวนแวะจอด, ▼= รถไฟขาลงไม่แวะจอด, ▲= รถไฟขาขึ้นไม่แวะจอด
พิธีรับเข้าเป็นคริสต์ศาสนิกชน
พิธีรับเข้าเป็นคริสต์ศาสนิกชน (ศัพท์ประชากรศาสตร์) พิธีบัพติศมา (ศัพท์โปรเตสแตนต์) หรือ ศีลล้างบาป (ศัพท์คาทอลิก) ( มาจากภาษากรีก baptismos แปลว่า "การล้าง") เป็นพิธีศักดิ์สิทธิ์ในศาสนาคริสต์ ทำขึ้นเพื่อรับ "ผู้ที่เพิ่งรับเชื่อ" เข้าเป็นสมาชิกใหม่ของคริสตจักร
คัมภีร์ไบเบิลภาคพันธสัญญาใหม่ระบุว่ายอห์นผู้ให้บัพติศมาเริ่มประกอบพิธีนี้ให้สาวกของตน โดยให้ผู้รับจุ่มตัวลงในแม่น้ำลึก ถือเป็นสัญลักษณ์ของการกลับใจและรอคอยอาณาจักรสวรรค์ซึ่งกำลังจะมาถึง พระเยซูทรงรับบัพติศมาจากยอห์นในครั้งนั้นด้วย จากนั้นจึงเริ่มปฏิบัติพระภารกิจของพระองค์ ต่อมาในศาสนาคริสต์ยุคแรก ผู้ให้บัพติศมาจะให้ผู้รับเปลือยกายลงแช่ในแม่น้ำ ซึ่งมีทั้งแบบให้จุ่มทั้งตัว ยืน หรือคุกเข่าในน้ำ แล้ว "ผู้ให้บัพติศมา" จะตักน้ำรดลงบน "ผู้รับบัพติศมา" ในปัจจุบันบางคริสตจักรยังรักษาวิธีการแบบเดิม บางคริสตจักรก็ใช้วิธีเทน้ำรดลงบนหน้าผากของผู้รับสามครั้ง
การเป็นมรณสักขีในศาสนาคริสต์ก็ถือว่าเป็นการรับบัพติศมาด้วย เรียกว่า "พิธีบัพติศมาด้วยเลือด" เชื่อว่ามรณสักขีนั้นได้รับความรอดแล้วแม้จะยังไม่ได้รับบัพติศมาด้วยน้ำก็ตาม คริสตจักรโรมันคาทอลิกปัจจุบันรับรอง "พิธีบัพติศมาแห่งความปรารถนา" ซึ่งหมายถึงความตั้งใจจะรับบัพติศมาแต่เสียชีวิตเสียก่อนเข้าพิธี ก็ถือว่าได้รับความรอดแล้ว คริสต์ศาสนิกชนบางนิกายประกอบพิธีบัพติศมาแก่ทารกด้วย เพราะเชื่อว่าบัพติศมาเป็นทางแห่งความรอด จนเมื่อฮุลดริช ซวิงลี นักเทววิทยาศาสนาคริสต์สมัยคริสต์ศตวรรษที่ 16 กล่าวว่าพิธีนี้ไม่จำเป็น คริสตจักรแบปทิสต์จึงประกอบพิธีบัพติศมาแก่ผู้เชื่อเองเท่านั้น
ทุกวันนี้คริสต์ศาสนิกชนหลายกลุ่ม โดยเฉพาะเควเกอร์และแซลเวชันอาร์มีถือว่าพิธีนี้ไม่จำเป็นและไม่ประกอบพิธีนี้เลย แต่กลุ่มที่ยังมีพิธีนี้อยู่ก็มีรูปแบบพิธีแตกต่างกันไป ส่วนมากรับบัพติศมา ""ในพระนามของพระบิดา พระบุตร และพระวิญญาณบริสุทธิ์"" (โปรเตสแตนต์) หรือ ""เดชะพระนามพระบิดา พระบุตร และพระจิต"" (คาทอลิก) โดยถือตามพระมหาบัญชาก่อนการเสด็จขึ้นสวรรค์ของพระเยซู
โซเดียมซัลไฟต์
โซเดียมซัลไฟต์ (Sodium sulfite อาจเขียน sodium sulphite) เป็นเกลือโซเดียมที่ละลายน้ำได้ของกรดซัลฟิวรัส (sulfurous acid) สูตรโมเลกุลเป็น NaSO ใช้ป้องกันไม่ให้ผลไม้แห้งเปลี่ยนสี และกันเนื้อสัตว์เน่าเสีย และใช้ประโยชน์เช่นเดียวกับ โซเดียมไธโอซัลเฟตเพื่อเปลี่ยนธาตุฮาโลเจน ไปเป็นกรดไฮโดรฮาลิก ในการถ่ายรูปและลดระดับคลอรีนในสระว่ายน้ำ
สารกลุ่มซัลไฟต์ เมื่อถูกความร้อนจะสลายให้ก๊าซซัลเฟอร์ไดออกไซด์ (Sulfur dioxide : SO2) หรือ ซัลฟูรัสแอนไฮดราย
(sulfurous anhydride) หรือ ซัลฟูรัสออกไซด์ (sulfurous oxide) SO2 เป็นก๊าซที่มีสภาวะเป็นกรด ไม่ติดไฟ มีกลิ่นฉุนรุนแรง
ทำให้หายใจไม่ออก มีน้ำหนักกว่าอากาศ 2.264 เท่า ละลายได้ดีในน้ำ ละลายในน้ำแล้วให้กรดซัลฟิวรัส
การใช้สารในกลุ่มซัลไฟต์ในอาหาร
1. เป็นสารกันเสีย (preservative) ที่มีประสิทธิภาพสูง ราคาถูก ง่ายต่อการใช้งาน ช่วยยับยั้งการเจริญของ ยีสต์ (yeast)
รา (mold) และแบคทีเรีย (bacteria) เช่น ใช้ฆ่าจุลินทรีย์ในการทำไวน์ (wine) เบียร์ (beer)
2. เป็นวัตถุกันหืน (antioxidant) 2 ยับยั้งปฏิกิริยาการเกิดสีน้ำตาลเนื่องจากเอนไซม์ (enzymatic browning reaction)
และปฏิกิริยาการเกิดสีน้ำตาลที่ไม่เกี่ยวข้องกับเอนไซม์ (non enzymatic browning reaction) ใช้ในอาหารที่เป็นผักผลไม้สด
ผักผลไม้แห้ง ผักผลไม้ดอง ผักผลไม้แช่อิ่ม ผลไม้กวน แยม (jam) น้ำตาลทราย น้ำตาลปี๊บ น้ำเชื่อม และผลิตภัณฑ์แป้ง เช่น
วุ้นเส้น เส้นหมี่ และก๋วยเตี๋ยว ใช้ในเจลาติน (gelatin) ถั่วบรรจุกระป๋อง หน่อไม้กระป๋อง เห็ดกระป๋อง กะทิกระป๋อง มันฝรั่งกระป๋อง
และอาหารแช่แข็ง เป็นต้น
พิษของสารซัลไฟต์
พิษของก๊าซ SO2 ปริมาณ 8 ส่วนในล้านส่วน จะทำให้เกิดอาการระคายเคืองของระบบหายใจ ปริมาณ 20 ส่วนในล้านส่วน
จะทำให้เกิดอาการระคายเคืองตา เป็นสารก่อภูมิแพ้ (food allergen) ถ้ารับประทานเข้าไปไม่มาก ร่างกายขับออกทางปัสสาวะได้
แต่ถ้ามากเกินไปจะมีผลไปลดประสิทธิภาพการใช้โปรตีน และไขมันในร่างกายของคนเราและมีฤทธิ์ทำลายวิตามิน B1 ด้วย
ถ้า SO2 สะสมในร่างกายมากๆ อาจทำให้หายใจ ติดขัด ปวดท้อง ท้องร่วง เวียนศีรษะ อาเจียน หมดสติ และอาจตายได้ในผู้ที่แพ้มาก
หรือเป็นหอบหืด
ปริมาณการใช้
เนื่องจากสารในกลุ่มซัลไฟต์ มีพิษและเป็นสารก่อภูมิแพ้ (food allergen) จากพระราชบัญญัติ อาหารของการะทรวงสาธารณสุข
ได้กำหนดการใช้เกลือซัลไฟด์ เกลือไบซัลไฟด์ของโซเดียมและโพแทสเซียมเป็นอาหารควบคุมเฉพาะ ต้องมีคุณภาพเป็นไป
ตามกฏกระทรวงสาธารณสุขฉบับที่ 84 (พ.ศ. 2527) เรื่องวัตถุเจือปนอาหารและได้กำหนดปริมาณการใช้ของสารดังกล่าวใน
อาหารบางชนิด ได้แก่ น้ำตาลทราย น้ำตาลมะพร้าว วุ้นเส้น เส้นหมี่ เส้นก๋วยเตี๋ยว แอพริคอตแห้ง ลูกเกต กุ้งเยือกแข็ง และ
เนื้อกุ้งดิบ
องค์การอนามัยโลกกำหนดค่าความปลอดภัยไว้ คือ ปริมาณที่ได้รับต้องไม่เกิน 0.7 มิลลิกรัม/คน/วัน
ปิยะชาติ ถามะพันธ์
ปิยะชาติ ถามะพันธ์ ชื่อเล่น แมท เดิมชื่อ ปิยะฉัตร ถามะพันธ์ เป็นนักฟุตบอล สัญชาติไทย สามารถเล่นได้ทั้งตำแหน่งกองกลาง ปีกซ้าย และแบ็คซ้าย ได้แชมป์ไทยพรีเมียร์ลีก 2 สมัยกับ สโมสรฟุตบอลเอสซีจี เมืองทอง ยูไนเต็ด โดยปัจจุบันได้ลงเล่นให้กับ สโมสรฟุตบอลบางกอกกล๊าส ใน ไทยพรีเมียร์ลีก สวมเสื้อหมายเลข 32
สเตฟาน เซสเซยง
สเตฟาน เซสเซยง (, เกิด 1 มิถุนายน ค.ศ. 1984) เป็นนักฟุตบอลชาวเบนิน ปัจจุบันเล่นให้กับสโมสรฟุตบอลเกงเกลอเบอลีจี ในระดับเฟิร์ส ลีก ประเทศตุรกี
ซีมง มีญอแล
ซีมง ลุก อีลเดอแบร์ มีญอแล (, ) เกิดเมื่อวันที่ 6 มีนาคม ค.ศ. 1988 เป็นผู้รักษาประตูชาวเบลเยียม ปัจจุบันเล่นให้กับสโมสรลิเวอร์พูล ในตำแหน่งผู้รักษาประตู
ในวันที่ 25 มิถุนายน ค.ศ. 2013 ซีมง มีญอแล ได้ย้ายจากซันเดอร์แลนด์มาอยู่กับลิเวอร์พูล โดยได้สวมเสื้อหมายเลข 22 ในวันที่ 17 สิงหาคม ค.ศ. 2013 พรีเมียร์ลีก นัดเปิดฤดูกาล 2013–14 มีญอแลได้ลงสนามเป็นนัดแรกให้กับลิเวอร์พูล ในนัดที่เปิดสนามแอนฟีลด์เจอกับสโตกซิตี ในครึ่งแรก แดเนียล สเตอร์ริดจ์ ได้ทำประตูให้ลิเวอร์พูลขึ้นนำ 1-0 แต่ในครึ่งหลัง ลิเวอร์พูลเสียจุดโทษ แต่มีญอแลเซฟลูกยิงจุดโทษของจอนาทัน วอลเตอส์ ไว้ได้ และปัดลูกยิงของเคนวีน โจนส์ ช่วยให้ลิเวอร์พูลคว้าสามแต้มได้สำเร็จ ทำให้ มีญอแล กลายเป็นผู้รักษาประตูคนแรกตลอดกาล ที่เคยเซฟประตูจากจุดโทษในนัดประเดิมสนาม ต่อมา มีญอแล ก็ช่วยให้ ลิเวอร์พูล ไม่เสียประตูอีก 2 นัด ในนัดที่เอาชนะ แอสตันวิลลา 1-0 และ แมนเชสเตอร์ยูไนเต็ด 1-0 ทำให้ มีญอแล เป็นผู้รักษาประตูคนที่สามเท่านั้นของลิเวอร์พูล ที่สร้างสถิติเก็บคลีนชีตตลอด 3 เกมแรกที่ลงสนาม สองสัปดาห์ต่อมา มีญอแล ก็เสียประตูแรกในพรีเมียร์ลีก ในนัดที่ ลิเวอร์พูล เสมอกับ สวอนซีซิตี 2-2 อย่างไรก็ตามเขาก็คว้าตำแหน่ง แมน ออฟ เดอะ แมตช์ ไปครอง ต่อมา มีญอแล คว้าตำแหน่ง แมน ออฟ เดอะ แมตช์ อีกครั้ง ในนัดที่ ลิเวอร์พูล เสมอกับ เอฟเวอร์ตัน 3-3 โดยเขาเซฟลูกยิงได้ทั้งหมด 9 ลูก
ในวันที่ 14 ธันวาคม ค.ศ. 2014 มีญอแล ได้หลุดจากตำแหน่งตัวจริง ในนัดที่เจอกับ แมนเชสเตอร์ยูไนเต็ด หลังจากที่ทำผลงานได้ไม่ดีในช่วงต้นฤดูกาล โดยเสียตำแหน่งผู้รักษาประตูให้กับ แบรด โจนส์ ผู้รักษาประตูมือ 2 ต่อมา ในวันที่ 26 ธันวาคม ค.ศ. 2014 ในนาทีที่ 16 โจนส์ ก็มีปัญหาอาการบาดเจ็บ ทำให้ มีญอแล ถูกเปลี่ยนตัวลงสนามแทนและช่วยให้ ลิเวอร์พูล ไม่เสียประตู ในนัดที่เอาชนะ เบิร์นลีย์ 1-0 หลังจากนั้น มีญอแล ก็รักษาตำแหน่งมือ 1 และทำผลงานได้ดีอีกครั้ง โดยช่วยให้ ลิเวอร์พูล ไม่เสียประตู 4 นัด ในนัดที่เจอกับ ซันเดอร์แลนด์, แอสตันวิลลา, เวสต์แฮมยูไนเต็ด และ เอฟเวอร์ตัน ต่อมา ในวันที่ 17 กุมภาพันธ์ ค.ศ. 2015 มีญอแล ก็เสียประตู ในนัดที่ ลิเวอร์พูล เอาชนะ ทอตนัมฮอตสเปอร์ 3-2
ในวันที่ 18 มกราคม ค.ศ. 2016 มีญอแล ตัดสินใจต่อสัญญาระยะยาวกับสโมสรลิเวอร์พูล เป็นเวลา 5 ปี ต่อมา ในวันที่ 26 มกราคม ค.ศ. 2016 ฟุตบอลลีกคัพ รอบรองชนะเลิศ นัดที่สอง ลิเวอร์พูล เปิดสนามแอนฟีลด์พ่ายแพ้ สโตกซิตี 0-1 รวมผลสองนัดเสมอกัน 1-1 ทำให้ต้องตัดสินในการยิงจุดโทษ มีญอแล เซฟลูกยิงจุดโทษของ ปีเตอร์ เคราช์ และ Marc Muniesa สุดท้าย ลิเวอร์พูล เอาชนะ สโตกซิตี ในการยิงจุดโทษ 6-5 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ
เอแดน อาซาร์
เอแดน มีกาแอล อาซาร์ () เกิดวันที่ 7 มกราคม ค.ศ. 1991 ที่เมืองลาลูเวียร์ ประเทศเบลเยียม ปัจจุบันเล่นให้กับสโมสรฟุตบอลเชลซี อาซาร์มีจุดเด่นด้านการเล่นแบบสร้างสรรค์ ความเร็ว และความสามารถพิเศษ และได้รับการกล่าวว่าเป็น "กองกลางตัวรุกที่สามารถเปลี่ยนเกมด้วยการเลี้ยงลูกฟุตบอลโดยปัจจุบันผู้คนทั่วโลกได้ยอมรับและยกย่องอาซาร์ว่าเป็นนักเตะที่เก่งที่สุดในโลกเหนือโรนัลโด้และเมสซี่" รวมไปถึงได้รับฉายาว่า "นักฟุตบอลที่เป็นฝันร้ายของกองหลัง" ซึ่งเขาได้รับการเปรียบเทียบความสามารถทักษะและลีลาการเล่น จากสื่อมวลชน และผู้จัดการทีม กับเลียวเนล เมสซี เจ้าของรางวัลนักฟุตบอลยอดเยี่ยมแห่งปี และคริสเตียโน โรนัลโด รวมถึงแกเร็ธ เบล อาซาร์เคยติดผู้เล่นยอดเยี่ยมในฤดูกาล 2014-2015
อาซาร์เป็นลูกชายของอดีตนักฟุตบอลชาวเบลเยียม และเริ่มต้นการเล่นฟุตบอลอาชีพในประเทศเบลเยียมกับรัวยาลสตาดแบรนัว สโมสรท้องถิ่น และตูว์บีซ ต่อมาในปี พ.ศ. 2548 เขาได้ย้ายมาเล่นให้กับลีล สโมสรในลีกเอิง โดยอาซาร์ใช้เวลา 2 ปีกับอคาเดมีของสโมสร และเมื่ออายุ 16 ปี เขาได้เล่นกับสโมสรชุดใหญ่ ในเดือนพฤศจิกายน พ.ศ. 2550 เขาได้กลายเป็นผู้เล่นตัวหลักของสโมสรภายใต้การคุมทีมของรูดี การ์ซีอา ด้วยการลงเล่นมากกว่า 190 นัด ตั้งแต่ฤดูกาลแรกที่เขาได้ลงเล่น และเขายังได้รับรางวัลสหภาพนักฟุตบอลอาชีพนานาชาติ (UNFP) และนักฟุตบอลเยาวชนยอดเยี่ยมแห่งปี และเป็นผู้เล่นคนแรกที่ไม่ใช่ชาวฝรั่งเศสที่ได้รับรางวัลนี้ ในฤดูกาล 2009–10 อาซาร์เป็นผู้เล่นคนแรกที่ได้รับรางวัล 2 ครั้งติดต่อกัน และเขายังได้รับการคัดเลือกเป็นทีมยอดเยี่ยมแห่งปีอีกด้วย
ในฤดูกาล 2010–11 เขาได้เป็นผู้เล่นตัวหลักของลีล และในฤดูกาลนั้น ลีลคว้าดับเบิลแชมป์ (ฟุตบอลลีกและฟุตบอลถ้วย) และยังทำให้เขาได้รับรางวัลผู้เล่นแห่งปีของลีกเอิง และรางวัลผู้เล่นเยาวชนยอดเยี่ยม อีกทั้งยังได้รับรางวัล "บราโวอะวอร์ด" จากกูเอรินสปอร์ตีโว นิตยสารในประเทศอิตาลี สำหรับการเล่นของเขาในฤดูกาล 2010–11 ต่อมาในเดือนมิถุนายน พ.ศ. 2555 เขาได้ออกจากลีล ซึ่งเขาผูกพันกับสโมสรนี้มานานมากกว่า 8 ปี ไปอยู่กับเชลซี ในประเทศอังกฤษ ด้วยค่าตัว 32 ล้านปอนด์
ในด้านทีมชาติ อาซาร์ลงสนามให้เบลเยียมตั้งแต่อายุ 17 ปีในเกมกับลักเซมเบิร์กในเดือนพฤศจิกายน ค.ศ. 2008 โดยลงมาเป็นตัวสำรองช่วงท้ายเกม และได้ติดทีมชาติอีก 28 นัดหลังจากนั้น
อาซาร์และพี่น้องอีก 3 คน ใช้ชีวิตมาอย่างสะดวกสบาย และได้รับการเลี้ยงดูจากพ่อและแม่ของเขา เพื่อหวังว่าสักวันหนึ่งที่พวกเขาจะเล่นฟุตบอลได้เก่ง ซึ่งครอบครัวของเขาอาศัยอยู่ห่างจากสนามฝึกซ้อมฟุตบอลในระยะไม่ถึง 6 เมตร และพี่น้องจะฝึกการเล่นฟุตบอลในพื้นที่ฝึกซ้อมนี้ รวมไปถึงการฝึกทักษะต่าง ๆ ด้วย ปัจจุบันอาซาร์มีความสัมพันธ์กับนาตาชา แฟนสาวของเขา และในวันที่ 19 ธันวาคม พ.ศ. 2553 สื่อจากเบลเยียมและฝรั่งเศส ได้ทำการยืนยันว่าเธอได้คลอดลูกชายที่มีชื่อว่า "ยานิส" และลูกชายคนที่ 2 ชื่อว่า "เลโอ" ในเดือนกุมภาพันธ์ พ.ศ. 2556
อาซาร์ได้เริ่มต้นการลงเล่นฟุตบอลอาชีพกับรัวยาลสตาดแบรนัว สโมสรในท้องถิ่นบ้านเกิดของเขา ด้วยวัยเพียง 4 ปี ระหว่างช่วงเวลาของเขากับสโมสร ผู้ฝึกสอนเยาวชนคนหนึ่งได้กล่าวว่าเขาคือ "ผู้เล่นที่มีพรสวรรค์" และยังกล่าวอีกว่า "เขารู้ทุกอย่าง ผมไม่ต้องสอนอะไรเขาอีกแล้ว" อาซาร์ได้ใช้เวลา 8 ปีกับสโมสร ก่อนจะย้ายมาอยู่กับตูว์บีซ และต่อมาได้มีแมวมองจากลีล มาดูฟอร์มการเล่นระหว่างการแข่งขันระดับท้องถิ่น และได้รายงานกัลีล รวมไปถึงได้พูดคุยเป็นการส่วนตัวกับพ่อของเขา และได้ทำการเซ็นสัญญาเป็นนักฟุตบอลชุดเยาวชนของสโมสร
เจ้าชายนาเยฟ บิน อับดุลลาซิซ อัล ซาอุด
เจ้าชายนาเยฟ บิน อับดุลลาซิซ อัล ซาอุด (; ; หรือบางครั้งสะกดว่า Naif) ทรงเป็นทั้งมกุฎราชกุมาร, รองนายกรัฐมนตรี และรัฐมนตรีว่าการกระทรวงมหาดไทยแห่งซาอุดิอาระเบีย
เจ้าชายนาเยฟ บิน อับดุลลาซิซ อัล ซาอุด ประสูติ ณ เมืองตาอีฟ ใน ค.ศ. 1933 โดยมีพระราชบิดา คือ กษัตริย์อับดุลอาซิซ ด้วยเหตุนี้ พระองค์จึงเป็นหนึ่งในพี่น้องซูไดรี ทั้งนี้ พระองค์ทรงเป็นราชบุตรลำดับที่ยี่สิบสามในกษัตริย์อับดุลอาซิซ
เมื่อวันที่ 16 มิถุนายน ค.ศ. 2012 ทางสถานีโทรทัศน์แห่งรัฐซาอุดิอาระเบียได้รายงานการสิ้นพระชนม์ของเจ้าชายนาเยฟ ตามสำนักข่าวรอยเตอร์ได้รายงานว่าพระองค์สิ้นพระชนม์ในเมืองเจนีวา ทางราชสำนักระบุว่างานพระศพของพระองค์จะจัดขึ้น ณ วันที่ 17 มิถุนายน ค.ศ. 2012 โดยช่องข่าวอัลอาระเบียรายงานว่าจะมีการสวดภาวนาที่จะจัดขึ้นในมัสยิดของเมืองเมกกะอันศักดิ์สิทธิ์
โอะดะกีว 3000 ซีรีส์
โอะดะเกียว 3000 ซีรีส์ เอสอี (SE ย่อมาจาก ซูเปอร์ เอ็กซ์เพรสส์) () เป็นรถไฟฟ้าของบริษัทรถไฟฟ้าโอะดะเกียว รุ่นแรกของขบวนรถไฟด่วนพิเศษ "โรมานซ์คาร์" เริ่มให้บริการครั้งแรกในปี ค.ศ. 1957 จนถึงปี ค.ศ. 1968 และสามารถสร้างสถิติโลกสำหรับรถไฟรางแคบที่ความเร็ว 145 กิโลเมตร/ชั่วโมง ซึ่งถือเป็นต้นแบบในการพัฒนารถไฟหัวกระสุนชิงกันเซ็ง ซีรีส์ 0
ในปี ค.ศ. 1968 ได้รับการปรับปรุงโดยการลดจำนวนตู้โดยสารลงจากแปดตู้เหลือเพียงห้าตู้ เรียกว่ารุ่น SSE (Short Super Express) และใช้งานแทนรุ่น SE จนถึงปี ค.ศ. 1991
เจ้าแก้วมงคล ณ เชียงใหม่
เรืออากาศโท เจ้าแก้วมงคล ณ เชียงใหม่ (26 ตุลาคม พ.ศ. 2446 – 12 กรกฎาคม พ.ศ. 2528) เป็นบุตรของเจ้าราชวงศ์ (เลาแก้ว ณ เชียงใหม่) เจ้าราชวงศ์นครเชียงใหม่ โอรสองค์เดียวในเจ้าอินทวโรรสสุริยวงศ์ เจ้าผู้ครองนครเชียงใหม่ องค์ที่ 8 ประสูติแต่เจ้าทิพเนตร สมรสกับเจ้าแสงดาว ณ เชียงใหม่ บุตรบุญธรรมในพระราชชายา เจ้าดารารัศมี
เจ้าแก้วมงคล เป็นเจ้านายฝ่ายเหนือคนหนึ่งที่ถูกมองว่าอาจจะได้รับโปรดเกล้าฯ แต่งตั้งเป็นเจ้าผู้ครองนครเชียงใหม่ องค์ที่ 10 หากว่าการแต่งตั้งเจ้าผู้ครองนครเชียงใหม่สืบแทนเจ้ากาวิโรรสสุริยวงศ์ ให้สิทธิ์แก่โอรสองค์เดียว คือ เจ้าราชวงศ์ (เลาแก้ว ณ เชียงใหม่) แต่กลับเป็นเจ้าแก้วนวรัฐ อนุชาของเจ้าอินทวโรรสสุริยวงศ์
เจ้าแก้วมงคล ณ เชียงใหม่ เป็นบุตรเจ้าราชวงศ์ (เลาแก้ว) กับเจ้าจันทร์จร ณ เชียงใหม่ เกิดเมื่อปี พ.ศ. 2446 เข้ารับการศึกษาที่โรงเรียนนายร้อย จากนั้นได้เข้ารับราชการเป็นทหารอากาศ ต่อมาถูกจับและคุมขังในข้อหากบฏ พร้อมกับคณะกบฏบวรเดช หลังจากพ้นโทษจึงกลับมาใช้ชีวิตที่อำเภอแม่ริมกับเจ้าแสงดาว มีธิดาคนเดียวคือเจ้าประกายแก้ว ณ เชียงใหม่ (19 กันยายน 2475 – 30 พฤษภาคม 2534)
ภายหลังเจ้าแก้วมงคล ณ เชียงใหม่ ได้ย้ายไปอยู่ที่ตำบลอุโมงค์ อำเภอเมืองลำพูน จังหวัดลำพูน พร้อมทั้งแต่งงานใหม่กับนางศรีนวล ณ เชียงใหม่ (11 มกราคม 2459 - 4 สิงหาคม 2558)
เจ้าแก้วมงคล ณ เชียงใหม่ ถึงแก่อนิจกรรม ในปี พ.ศ. 2528 รวมอายุ 82 ปี
ก่อนที่พระราชชายา เจ้าดารารัศมี จะสิ้นพระชนม์ได้ทรงทำพินัยกรรมแบ่งพื้นที่พระตำหนักดาราภิรมย์ และสวนเจ้าสบาย ให้แก่ทายาทออกเป็น 4 ส่วน ซึ่งเจ้าแก้ว มงคล กับเจ้าแสงดาว ณ เชีงใหม่ ได้รับจำนวน 1 ส่วน ต่อมาเจ้าแก้วมงคล ได้ขอซื้อที่ดินทั้ง 76 ไร่ เพื่อให้เป็นผืนเดียวกัน
กระทั่งในปี พ.ศ. 2490 กระทรวงศึกษาธิการ มีนโยบายขยายการศึกษาระดับอุดมศึกษาสู่ภูมิภาค จุฬาลงกรณ์มหาวิทยาลัย จึงได้ขอซื้อที่ดินดังกล่าว แต่ก็มิได้ดำเนินการจัดตั้งสถาบันการศึกษาแต่อย่างใด
เจ้าแก้วมงคล ณ เชียงใหม่ เคยรับราชการเป็นทหารอากาศ ต่อมาได้รับการทาบทามให้มารับตำแหน่งผู้จัดการบริษัท ขนส่งเรือเมล์ จำกัด (ซึ่งต่อมาเปลี่ยนเป็นการบินไทย) จนกระทั่งเกษียณอายุในปี พ.ศ. 2507 หลังจากนั้นจึงหันมาทำสวนลำใย ที่บ้านเด่น ตำบลหนองหอย อำเภอเมืองเชียงใหม่ และทำกิจการเหมืองแร่ที่อำเภอลี้ จังหวัดลำพูน แต่ไม่ประสบความสำเร็จ จึงขายกิจการและย้ายไปอาศัยอยู่ที่อำเภอสารภี
รายชื่อพรรคการเมืองในประเทศกัมพูชา
บทความนี้เป็นรายชื่อ พรรคการเมืองในประเทศกัมพูชา ซึ่งภาษาเขมรเรียก คณปักษ์ () ประเทศกัมพูชาเป็นรัฐซึ่งมีพรรคเดียวเป็นใหญ่ พรรคที่อยู่ในอำนาจ คือ พรรคประชาชนกัมพูชา แม้พรรคฝ่ายค้านได้รับอนุญาตให้ดำเนินการได้ แต่ถือกันอย่างกว้างขวางว่า แทบไม่มีโอกาสเข้าสู่อำนาจอย่างแท้จริง